New Zealand Menetapkan Jangkaan Inflasi Pada Kadar 2.1%

Pada hari ini Bank Pusat New Zealand telah mengeluarkan laporan jangkaan inflasi pada awal suku tahun 2018. Bank pusat negara tersebut juga mengeluarkan pandangan terhadap kadar faedah pada awal suku tahun pertama 2018.
Berdasarkan laporan kaji selidik oleh Reserve Bank of New Zealand’s (RBNZ), pengurus perniagaan menjangkakan inflasi tahunan akan berada pada paras 2.1% bagi 2 tahun akan datang. Bacaan ini telah ditingkatkan daripada laporan kaji selidik awal.
 Matawang New Zealand sedikit mengukuh berbanding sebelum laporan itu dikeluarkan.
Jangkaan inflasi pada kadar 2.1% adalah selari dengan tinjauan kadar polisi monetari. Jangkaan inflasi ini adalah sangat sensitif bagi pihak bank, manakala perniagaan sensitif pada kadar inflasi semasa. Justeru RBNZ memberi tumpuan pada bacaan ini, kerana jangkaan inflasi dapat menjadi bacaan sebenar.


Sentimen Pasaran : US Dolar Mengukuh Menjelang Mesyuarat FOMC

Matawang US dolar mengukuh ke paras tertinggi 7 minggu lalu berbanding matawang yen pada hari Rabu menjelang mesyuarat FOMC dimana penganalisis pasaran menjangkakan pemontongan kadar sebanyak 25%.
Kebanyakkan para pelabur berpendapat bahawa the fed tidak akan bertindak agresif kerana tekanan inflasi, pertumbuhan upah masih stabil dan ekonomi US juga menunjukkan pertumbuhan.
Menurut penganalisis pasaran FX Mark McCormick berpendapat the Fed akan mengumumkan potongan kadar walaupun data dan jangkaan bercampur.
 Indeks US dolar yang mengukur dolar greenback berbanding enam matawang utama menunjukkan pengukuhan sebanyak 0.09% kepada paras 97.903 setakat jam 11.55 p.m.
Disisi lain matawang Euro menyusut sebanyak 0.1% kepada $1.1056 berbanding US dolar. Walaubagaimanapun bacaan ini masih tinggi berbanding bacaan pada minggu lalu. Matawang CAD juga menyusut berbanding US dolar dengan US dolar mengukuh sebanyak 0.35% berbanding dolar Kanada.
Jabatan Statistik Kanada melaporkan pada hari ini bahawa kadar inflasi tahunan Kanada jatuh sedikit kepada 1.9% pada bulan Ogos berikutan harga minyak gas rendah.
Selepas keputusan mesyuarat FOMC, tumpuan pasaran akan beralih kepada mesyuarat Jepun pada hari Khamis. Adakah bank pusat akan mengambil keputusan unutk melonggarkan polisinya ataupun tidak.


John C. Williams Masih Positif Dengan Pertumbuhan Ekonomi AS

Presiden Fed San Francisco, John C. Williams berkata pada hari Khamis bahawa beliau masih meletakkan keyakinan bahawa kadar faedah boleh dinaikkan sebanyak tiga kali pada tahun ini.
Dalam masa yang sama, beliau juga mengatakan bahawa empat kali kenaikan pada tahun ini tidak mustahil sekiranya ekonomi AS mendapat rangsangan yang tidak dijangka.
Menurut Williams yang bercakap di luar forum yang diadakan di Bank of Korea, Seoul, beliau percaya bahawa ekonomi berpotensi untuk melalui momentum sebaliknya sekiranya mendapat rangsangan fiskal yang agak besar dan perubahan lain yang lebih baik buat ekonomi.
William yang tidak mengambil bahagian di dalam undian FOMC tahun ini mengatakan bahawa kitaran kenaikan mungkin hanya akan mencecah bacaan di bawah 3 peratus. Selain itu, beliau juga menekankan bahawa Fed akan melaksanakan kenaikan kadar dengan cara yang paling telus bagi mengurangkan impak negatif terhadap ekonomi.
 Pada bulan Mac lalu, Fed telah mula mengambil langkah untuk mengetatkan semula ekonomi sejak krisis kewangan yang berlaku pada tahun 2007-2009.
Menurut tinjauan, kebanyakan pegawai Fed juga menjangkakan dua lagi kenaikan pada tahun ini dengan pasaran yang sedang menilai pada prospek kenaikan tersebut pada bacaan 90 peratus.
Williams juga mengatakan bahawa perubahan dasar fiskal dijangka akan hanya memberi kesan kepada ekonomi AS pada tahun 2017, sambil menambah bahawa perubahan dasar mungkin akan mempengaruhi pertumbuhan hanya pada tahun 2018 dan 2019.
Beliau juga berpendapat bahawa ekonomi AS sedang berada pada tahap yang sangat baik walaupun inflasi sedang bergerak di bawah sasaran inflasi sebanyak 2 peratus yang turut merupakan salah satu cabaran bagi dasar monetari.
Data Perkilangan Caixin PMI China Mencatat Junaman Kali Pertama Dalam Tempoh 11 Bulan!


Harga Minyak Mentah Menjunam, USD/CAD Pamer Kenaikan Awal Sesi Asia

Pasaran minyak mentah dilihat masih berisiko dengan minyak mentah WTI telah mencatatkan penurunan harga ke paras terendah sejak hampir 2 dekad pada awal dagangan minggu ini.
Hal ini adalah berikutan faktor permintaan yang kekal merosot dan gagal disokong oleh keputusan pemotongan pengeluaran sehingga 9.7 tong sehari oleh kumpulan pengeluar minyak terbesar dunia yang diketuai oleh Arab Saudi dan Rusia.
Ini akan memberi kesan dagangan yang lemah buat matawang dolar Kanada pada awal minggu ini sementara pergerakan harga masih perlahan di sesi Asia.
US dolar yang mengukuh pada minggu lalu kembali bergerak pasif selepas sentimen pasaran positif didorong oleh pengumuman 3 fasa pembukaan semula ekonomi Amerika Syarikat oleh Presiden Donald Trump.
Jika diperhatikan pergerakan harga pada carta pasangan matawang USD/CAD, pengukuhan US dolar pada awal minggu telah melonjakkan lebih 300 pips kenaikan sebelum penurunan semula hampir 200 pips pada penghujung minggu.
Permulaan dagangan awal minggu ini menyaksikan harga membuat kenaikan seawal sesi Asia bermula dengan kenaikan 60 pips menuju ke paras 1.4100.
 Harga akan menguji zon SBR (support become resistance) tersebut sebelum kenaikan seterusnya akan menguji paras ketinggian dicapai minggu lalu sekitar 1.4180.
Kenaikan lebih tinggi akan menuju pula zon resistance yang diuji pada dagangan awal April sekitar paras 1.4250.
Namun jika harga kembali membuat penurunan, harga akan menyambung penurunan minggu lalu menuju paras support harga pada 1.4000.
Melepasi paras tersebut akan mendorong penurunan lebih rendah menuju zon tumpuan sekitar 1.3940 sebelum menuju zon support pada 1.3860.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Dagangan AUD/USD Akan Tembus Paras Tumpuan 0.7000?

Sentimen risk-on pasaran pada Khamis didorong oleh harapan terhadap perkembangan vaksin atau penawar bagi virus pandemik Covid-19 mengatasi kebimbangan peningkatan kes jangkitan di Amerika Syarikat (AS).
Syarikat Emergent BioSolutions menjadi syarikat terbaru dengan usaha untuk ujian rawatan khusus buat perlindungan kepada pegawai kesihatan daripada penularan virus Covid-19. Usaha penghasilan vaksin dilakukan pada kadar yang terpantas.
Susulan tersebut, US dolar sebagai matawang safe-haven kembali bergerak susut sementara pelabur menantikan data tuntutan faedah pengangguran AS pada sesi New York nanti.
Matawang komoditi seperti dolar Australia pula pamerkan peningkatan pada nilai dagangan susulan mendapat kelebihan dalam sentimen risk-on pasaran.
Di samping itu juga, data inflasi China yang diterbitkan baik pada sesi Asia turut menyokong dagangan Aussie untuk bergerak lebih kukuh.
Namun kenaikan tidak begitu ketara ekoran pelabur kekal berhati-hati dengan trend perubahan sentimen pasaran untuk beberapa minggu ini.
Pada carta harga bagi pasangan matawang AUD/USD semalam, harga pamerkan kenaikan pada sesi New York selepas pergerakan mendatar harga di sesi Asia dan paras support 0.69300 gagal ditembusi ketika diuji pada sesi Eropah.
Kenaikan harga telah melepasi paras halangan Moving Average 50 (MA50) dan menguji zon SBR (support become resistance) 0.69700.
 Sesi pasaran Asia pagi ini melihatkan harga menyambung kenaikan ke paras sekitar 0.69900 sebelum turun semula ke zon RBS (resistance become support) 0.69700.
Sesi pasaran Eropah melihatkan harga cuba untuk meneruskan kenaikan menuju paras tumpuan pada 0.70000.
Kenaikan lebih tinggi dijangkakan selepas harga berjaya melepasi zon resistance tersebut menuju pula ke paras ketingggian terbaru sekitar 0.70800.
Namun jika harga kembali membuat penurunan semula, paras tumpuan 0.69300 dan zon RBS 0.69100 akan diuji sebelum harga menentukan arah pergerakan seterusnya.
Penurunan lebih rendah boleh mencecah sehingga ke paras 0.68300 atauu zon support di sekitar 0.68100.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Jatuh Ke Paras Terendah Terbaru 3 Bulan!

Perubahan pada dagangan mata wang US dolar pada Selasa semalam telah mempengaruhi pergerakan bagi harga emas semasa.
Dan ia bukanlah sesuatu yang positif buat pelabur.
Harga emas terperosok jatuh susulan pengukuhan US dolar yang disokong oleh terbitan data-data ekonomi Amerika Syarikat (AS) dengan keseluruhannya catat bacaan angka yang memberangsangkan.
Meneliti carta harga XAU/USD yang mengukur nilai emas berbanding US dolar semalam, harga yang berlegar di sekitar bawah paras 1930.00 dilihat tidak berjaya untuk meneruskan kenaikan ke paras lebih tinggi.
Selepas reaksi pada data yang diterbitkan di sesi New York, harga dilihat mula susut di bawah paras halangan Moving Average 50 (MA50) pada rangka masa 1 jam di carta XAU/USD itu yang menjadi isyarat awal untuk penurunan akan berlaku.
Setelah jelas harga menjunam melepasi 1920.00, harga telah mencecah ke sekitar 1911.00 di penghujung sesi menguji zon sokongan minggu lalu itu.
Pergerakan harga perlahan menyambung dagangan di sesi Asia pagi ini (Rabu) di sekitar 1915.00 sebelum mula diperlihatkan penurunan pada awal sesi Eropah untuk melepasi sokongan harga semalam.
 Penurunan lanjut harga dilihat akan diteruskan menuju zon tumpuan pada 1900.00 seperti yang dijangkakan penganalisis sebelum ini.
Harga emas juga akan catatkan paras terendah terbaru 3 bulan jika penurunan terus berlaku.
Sementara, jika berlaku perubahan arah harga semula, harga yang membuat kenaikan akan cuba melepasi 1920.00 sebelum menguji zon rintangan pada 1930.00.
Seterusnya, sasaran untuk kenaikan yang diteruskan adalah untuk mencapai semula zon 1950.00 yang menjadi zon tumpuan penting buat harga sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data NFP AS Positif Boleh Tekan EUR/USD Lebih Rendah

Laporan data pekerjaan NFP Amerika Syarikat (AS) untuk bulan Februari yang diterbitkan pada Jumaat lalu memaparkan bacaan yang memberangsangkan apabila pertambahan pekerjaan meningkat dua kali ganda sementara kadar pengangguran juga turut mencatatkan penurunan.
Namun reaksi pasaran susulan laporan penting itu dilihat tidak menunjukkan impak yang ketara terhadap dagangan US dolar yang kembali bergerak perlahan sehingga dagangan yang bersambung pada pembukaan awal minggu ini.
Tumpuan beralih kepada perkembangan pakej rangsangan $1.9 trilion yang telah diluluskan Senat AS walaupun terdapat beberapa perubahan yang diperkenalkan.
Meneliti pergerakan harga pada carta pasangan mata wang utama EUR/USD, harga telah membuat penurunan ke paras terendah 4 bulan pada Jumaat lalu mencecah zon support 1.19000.
Pelabur masih menilai pergerakan harga dalam trend bearish di bawah paras halangan Moving Average 50 (MA50) pada rangka masa 1 jam dengan jangkaan penurunan lebih rendah dicatatkan minggu ini.
Sesi Asia pada hari ini melihatkan yang berlegar perlahan di atas paras 1.19000 kembali menguji zon support tersebut.
 Penurunan yang diteruskan melepasi zon tersebut berkemungkinan akan menuju ke paras 1.18000 sebagai sasaran paras terendah terbaru.
Sekiranya harga berjaya kembali melonjak melepasi halangan MA50, paras rintangan 1.2000 pada zon SBR (support become resistance) bakal diuji.
Kenaikan lebih tinggi akan menuju semula pada zon rintangan minggu lalu sekitar 1.20600-1.20900.
Bagi mata wang Euro, keputusan mesyuarat polisi bank pusat Eropah akan menjadi tumpuan utama di samping data-data ekonomi Eropah yang lain sepanjang minggu ini.
Lihat gambar carta pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


BOJ Kekalkan Kadar Faedah, USD/JPY Pamer Penurunan Pada Sesi Asia

Dagangan matawang safe-haven Yen pada sesi Asia pagi ini menjadi tumpuan pelabur dengan pergerakan aktif harga dipamerkan.
Seperti yang telah dijangkakan oleh pasaran, Bank of Japan (BOJ) telah mengekalkan kadar faedah yang rendah di paras -0.10% tidak berubah.
Susulan keputusan mesyuarat tersebut, tiada pergerakan ketara harga dipamerkan namun Yen telah menunjukkan pengukuhan pada sesi Asia sebelum keputusan mesyuarat dikeluarkan.
Pengukuhan Yen sebelumnya itu dipercayai didorong oleh pengurangan risiko pelabur terhadap isu pemecatan Donald Trump yang dibicarakan pada hari ini.
Turut meningkatkan risiko dalam pasaran selepas laporan bahawa Libya dan Iraq akan melaksanakan sekatan eksport minyak mentah susulan ketegangan di Timur Tengah yang melanda.
Pergerakan harga pada carta pasangan matawang USD/JPY dilihat mendatar di sekitar paras 110.200 sepanjang dagangan semalam.
 Menyambung pada dagangan hari ini, harga menunjukkan penurunan dari paras 110.200 tersebut dan bergerak di bawah garisan sokongan Moving Average 50 (MA50) sebelum ini. Ini berkemungkinan memberikan isyarat perubahan trend bakal berlaku pada dagangan USD/JPY.
Penurunan yang diteruskan bakal menguji paras 109.700 yang merupakan zon RBS (resistance become support) di mana paras ketinggian tersebut berjaya ditembusi harga 2 minggu yang lalu.
Penurunan lebih rendah akan menguji pula paras-paras penting seperti di paras 109.400 dan 109.200 yang menjadi tumpuan sebelum ini.
Namun jika kenaikan harga kembali berlaku, harga akan cuba melepasi zon resistance di bawah paras ketinggian 110.300.
Harga yang berjaya tembusi zon tersebut bakal mencatatkan paras ketinggian terbaru untuk tempoh 8 bulan.
Lihat gambar carta pasangan matawang USD/JPY di bawah untuk rujukan analisis teknikal anda.


Walaupun Data Pengangguran Positif, Kesan FOMC Semalam Lebih Kuat!

Matawang US Dollar melemah ke paras terendah sejak 2 minggu melawam matawang utama lain walaupun data pengangguran yang positif melihatkan kesan daripada pengekalan interest rate semalam masih kuat.
Indeks US Dollar berada di paras 95.03%, turun sebanyak 0.45% ke paras terendah sejak 12 September.
Jumlah rakyat Amerika Syarikat yang mendaftar untuk bantuan akibat pengangguran menurun dan berada di paras konsisten dengan pasaran buruh yang kuat.
 Dalam laporan Jabatan Buruh Amerika Syarikat memberitahu jumlah meraka adalah sebanyak 252,000, menurun sebanyak 8,000 daripada 260,000.
Angka di bawah 300,000 bermaksud pasaran buruh masih kuta dan setakat ini masih lagi kekal berada di bawah paras itu selama 81 minggu berturut-turut.
Euro dilihat menguat, EUR/USD di paras 1.1246 manakala USD kuat melawan JPY, USD/JPY berada di paras 100.56 dan GBP/USD berada di paras 1.3071.


Keyakinan Pengguna di Amerika Meningkat, Tiada Respon Signifikan Oleh USD

Keyakinan di kalangan pengguna Amerika Syarikat meningkat pada April seperti yang ditunjukkan dalam data yang dikeluarkan oleh Conference Board pada pukul 10 malam pada Selasa. Bacaan keyakinan pengguna meningkat kepada 128.7 berbanding jangkaan 126.0 dan bacaan bulan Mac 127.0.
Data CB consumer confidence ini melihat pendirian pengguna terhadap keadaan semasa ekonomi dan jangkaan mereka dalam tempoh enam bulan akan datang. Indeks ini menjadi tumpuan penganalisis pasaran kerana perbelanjaan pengguna mewakili 70% daripada keseluruhan ekonomi Amerika Syarikat.
Lynn Franco pengarah Petunjuk Ekonomi The Conference Board berkata, “keyakinan pengguna meningkat secara sederhana pada April selepas jatuh pada Mac.” Menurut beliau, secara keseluruhan tahap keyakinan pengguna di Amerika kekal kukuh dan menunjukkan ekonomi akan terus berkembang pada kadar yang pantas di masa akan datang.
 Tidak ada kesan signifikan kepada US dollar selepas data ini dikeluarkan.
Dalam perkembangan lain, Jerman juga mengeluarkan data keyakinan perniagaan pada petang Selasa yang menunjukkan kemerosotan pada bulan April. Indeks keyakinan jatuh daripada 103.3 pada Mac kepada 102.1 pada April. Jangkaan untuk data kali ini adalah 102.08.
Sama seperti US dollar, tiada respon signifikan kepada matawang Euro selepas datan ini dikeluarkan pada pukul 4 petang.


Analisis Teknikal GBP/USD – Timeframe H1 – 2/11/2018

Pergerakan drastik harga pada chart pasangan matawang GBP/USD pada dagangan semalam sehingga mencapai 270 pips kenaikan. Seperti sedia maklum, matawang USD mula melemah disebabkan pelbagai faktor antaranya sentimen pasaran yang semakin pulih dan berkemungkinan juga dengan aktiviti pengambilan keuntungan menjelang data pekerjaan NFP pada malam ini. Sementara itu, faktor utama yang melonjakkan harga pada chart GBP/USD semalam adalah didorong oleh pengumuman kadar faedah yang dikekalkan oleh Bank of England (BOE) di samping perkembangan positif dalam rundingan Brexit. BOE memberi isyarat kenaikan kadar faedah yang akan datang bakal dipercepatkan jika rundingan Brexit berjalan lancar. Dengan itu, dilihat harga telah melonjak dari paras Magic Pivot semalam sehingga melepasi ketiga-tiga paras resistance pada indicator Moshed Magic Line dan mencapai paras ketinggian di paras SBR (support become resistance) sekitar 1.30000.
Pada sesi pasaran Asia hari ini, harga dilihat bergerak perlahan dan berehat dari membuat kenaikan yang agak tinggi untuk dagangan semalam. Jika hari ini Sterling terus didagangkan mengukuh berbanding matawang USD yang kian melemah, harga dijangka akan menerukan lagi kenaikan menuju ke paras resistance 1.3099 (MagicR1). Seterusnya, harga akan terus membuat lonjakan dan dilihat paras resistance pada 1.3203 (MagicR2) berkemungkinan menjadi destinasi tumpuan harga. Kelihatan juga paras resistance yang lebih tinggi pada indicator Moshed Magic Line iaitu pada paras 1.3371 (MagicR3) di mana jika harga mencapai paras ketinggian ini, harga telah berjaya mengatasi paras ketinggian pada September dan juga Julai sebelum ini serta  paras ini terakhir kali dicapai harga adalah pada Jun yang lalu.
Namun, jika data pekerjaan NFP pada malam ini secara keseluruhannya mencatatkan bacaan yang baik untuk USD, harga dijangka akan membuat penurunan kembali melepasi paras Magic Pivot 1.2931 dan menuju ke paras awal penurunan pada support 1.2826 (MagicS1). Seterusnya, harga yang menyambung penurunan bakal menyaksikan paras terendah baru akan dicapai harga berkemungkinan di paras support 1.2658 (MagicS2) mengatasi paras terendah harga setakat ini pada 1.26900. Dan sekiranya harga masih meneruskan penurunan yang dibuat, harga berpotensi untuk turun sehingga ke paras 1.2553 (MagicS3) dan penurunan ini dilihat akan mengatasi paras terendah yang dicapai harga pada Jun 2017 yang lalu.
 Terus ikuti perkembangan Brexit yang semakin meningkatkan kembali keyakinan pelabur dan dinasihatkan supaya anda lebih berhati-hati untuk dagangan pada hari ini menjelang data pekerjaan NFP pada malam ini. Gunakan indicator Moshed Magic Line untuk mencari peluang trade pada posisi yang terbaik untuk chart GBP/USD anda.

Paras support: 1.2826, 1.2658, 1.2553.
Paras resistance: 1.3099, 1.3203, 1.3371.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Susut Lebih Rendah Menjelang Mesyuarat BOE

Pergerakan harga pada carta pasangan mata wang GBP/USD telah pamerkan penurunan sehingga ke paras 1.38100 pada sesi New York semalam berikutan tekanan pada mata wang Pound.
Gabenor bank pusat England (BOE) Andrew Bailey menyatakan bahawa bank pusat bersedia untuk meningkatkan pembelian bon kerajaan dan memberi isyarat berwaspada terhadap pemulihan ekonomi UK.
Ini juga memberi petunjuk terhadap pelonggaran polisi bagi mesyuarat polisi BOE pada Khamis yang akan mempengaruhi pergerakan Pound dalam pasaran.
Selepas harga jatuh ke zon RBS (resistance become support) semalam, dilihat harga kembali membuat kenaikan semula dan menutup dagangan sekitar 1.38900 dengan kenaikan dihalang oleh paras halangan Moving Average 50 (MA50) pada rangka masa 1 jam pergerakan harga.
Bersambung pada sesi pasaran Asia pagi ini, harga bergerak perlahan di sekitar halangan MA50 tersebut dan berkemungkinan ditekan lebih rendah semula.
 Zon RBS 1.38300 akan kembali menjadi tumpuan pada penurunan yang dijangkakan hari ini sebelum keputusan mesyuarat BOE akan memberikan arah pergerakan harga yang lebih jelas.
Sekiranya harga berjaya mengukuh berkemungkinan faktor penyusutan US dolar, zon resistance 1.4000 masih lagi menjadi paras tumpuan utama harga.
Paras rintangan tersebut masih kebal untuk ditembusi selepas diuji untuk 2 minggu berturut-turut.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Nak Tahu Kenapa GBP/USD Diramalkan Bakal Menjunam? Baca Ini

Dagangan Pound Sterling bakal bergelora susulan data ekonomi yang diterbitkan pada minggu ini yang mengecewakan.
Laporan data pekerjaan UK yang diterbitkan semalam dilihat di tahap membimbangkan apabila kadar pertambahan pekerjaan mencatatkan kejatuhan terbesar sejak 2009. Berita tersebut bakal membuatkan pelabur berjaga-jaga walaupun kadar pengangguran tidak mencatatkan perubahan.
Pada sesi Eropah hari ini pula, data pertumbuhan GDP bulanan UK pada Jun meningkat kepada 8.7% daripada 2.4%. Positif? Tidak buat pandangan penganalisis.
Ini adalah kerana pertumbuhan GDP UK untuk suku tahun kedua telah mengalami penguncupan sehingga 20.4% (jangkaan penurunan 20.5%), merupakan penguncupan terbesar yang memberi isyarat bahawa ekonomi kini telah memasuki tempoh kemelesetan.
Susulan itu juga, Menteri Kewangan UK Rishi Sunak telah mengeluarkan kenyataan bahawa dengan situasi ekonomi buat masa sekarang, kadar pengangguran berkemungkinan akan terus meningkat tinggi selepas ini.
Pergerakan harga pada carta pasangan matawang GBP/USD dilihat gagal untuk meneruskan kenaikan semalam sebelum kembali membuat penurunan semula di bawah paras halangan Moving Average 50 (MA50) pada rangka masa 1 jam pergerakan harga.
Dagangan yang bersambung pada Rabu melihatkan harga meneruskan penurunan ke zon support mingguan di atas paras 1.3000 yang merupakan zon RBS (resistance become support).
 Susulan data GDP diterbitkan, harga tidak memberikan reaksi awal dengan pergerakan harga kekal perlahan di awal sesi Eropah.
Namun penurunan lebih rendah dijangkakan pelabur pada sesi New York di samping jangkaan untuk peningkatan bacaan kadar inflasi AS yang akan turut mendorong penurunan harga.
Destinasi tumpuan dilihat pada zon RBS dalam julat harga antara 1.2900-1.28500 dan jika harga masih mengekalkan penurunan, paras tumpuan seterusnya dilihat akan menuju ke sekitar 1.27600.
Namun jika harga berjaya membuat kenaikan semula, zon resistance di bawah paras 1.32000 akan kembali diuji selepas gagal ditembusi pada dagangan minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Mula Pamer Kenaikan, Siri Penurunan Harga Telah Berakhir?

Matawang dolar Euro kembali mempamerkan pengukuhan pada sesi pasaran Eropah hari ini susulan data PMI pembuatan dan perkhidmatan untuk bulan Februari diterbitkan.
Dimulakan dengan Perancis, data agak bercampur dengan sektor perkilangan menunjukkan penguncupan manakala sektor perkhidmatan meningkat ke paras tertinggi 4 bulan.
Kemudiannya menyusul pula data PMI di Jerman yang turut menerbitkan bacaan yang bercampur-campur. Sektor pembuatan menunjukkan kenaikan tertinggi 13 bulan namun masih berada di bawah paras penguncupan sejak Januari 2019.
Sementara sektor perkhidmatan pula menurun berbanding lebih rendah berbanding jangkaan penurunan.
Data PMI zon Eropah pula mencatatkan bacaan yang baik dengan peningkatan pada bacaan kedua-dua sektor pembuatan dan perkhidmatan.
Diperhatikan pergerakan harga pada carta pasangan matawang EUR/USD, harga bergerak mendatar sepanjang minggu di zon support sekitar paras 1.07800.
 Siri penurunan harga ke paras tersebut sejak awal Februari telah mencatatkan paras terendah terbaru sejak April 2017 yang lalu.
Namun, dagangan pada hari ini mula menyaksikan kenaikan harga yang telah berjaya melepasi paras halangan Moving Average 50 (MA50) dengan kenaikan lebih 30 pips menguji paras ketinggian harga semalam.
Kenaikan harga dilihat akan menguji paras 1.08300 yang merupakan zon SBR (support become resistance) sebelum meneruskan kenaikan lebih tinggi.
Sekiranya harga kembali membuat penurunan semula, zon support 1.07800 akan diuji untuk harga tembusi.
Penurunan lebih rendah dari paras tersebut akan mendorong harga mencatatkan paras terendah terbaru.
Lihat gambar carta pasangan matawang EUR/USD di bawah untuk rujukan analisis teknikal anda.


Analisis GOLD – Emas Tepati Ramalan Untuk Terus Meningkat

Terus mengukir senyuman di wajah para pelabur emas di awal minggu ini, harga emas meneruskan lonjakan yang telah tercetus sejak penghujung minggu lalu.
Dengan situasi pasaran berisiko disebabkan kebimbangan terhadap krisis Rusia-Ukraine, tarikan terhadap emas sebagai aset safe-haven terus meningkatkan nilai emas semasa.
Pada carta harga XAU/USD yang mengukur nilai emas berbanding US dolar, harga menepati jangkaan untuk meneruskan kenaikan lebih tinggi mencapai paras ketinggian terbaru 8 bulan sehingga dagangan bersambung pada hari ini (Selasa).
Harga dilihat menyambung lonjakan dari zon 1851.00 sehingga melepasi zon rintangan 1870.00 yang sebelum ini pernah diuji pada dagangan November lalu.
Sesi Asia pagi ini menyaksikan harga membuat kenaikan lagi sehingga mencapai paras ketinggian sekitar 1879.00 sebelum penurunan semula dipamerkan pada sesi Eropah menguji semula paras 1870.00.
Perkembangan krisis geopolitik antara Rusia dan Ukraine akan terus dipantau dan akan menjadi faktor memacu pergerakan harga emas minggu ini.
 Pelabur optimis harga emas akan terus meningkat lebih tinggi dengan sasaran seterusnya adalah pada ketinggian terbaru pada 1900.00.
Pun begitu, pelabur tetap berwaspada dan tidak menolak jangkaan untuk perubahan arah harga boleh berlaku semula dalam pasaran.
Penurunan awal harga dilihat akan ke zon RBS (resistance become support) pada 1850.00 dan harga yang kembali bergerak di bawah paras sokongan Moving Average 50 (MA50) pada rangka masa 1 jam bakal memberi petunjuk untuk kejatuhan semula emas.
Penurunan lebih rendah akan menuju ke paras-paras tumpuan sebelum ini semula seperti paras 1830.00 dan 1815.00 yang memberi reaksi menarik pada dagangan minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Tanggapan Salah Tentang Forex Trading Yang Anda Perlu Elak Jika Anda Ingin Berjaya Dalam Forex

1. Trade Forex Boleh Untung 1000% Sehari
Ramai yang war-warkan jika anda ada sedikit duit pun, anda sudah boleh trade forex dan terus untung berganda-ganda dari nilai tersebut. Ini bukan trading namanya, jika begini, ini dipanggil ‘gamble’. Anda judikan duit anda.
Forex adalah satu perniagaan ‘high risk, high return’, di mana bagi orang yang selalu gagal dalam forex meletakkan harapan sehari boleh untung 1000%. Saya tidak cakap tidak boleh, tapi rata-rata adalah selalu gagal jika tanam cita-cita tidak realistik ini. Jika anda mempunyai impian yang serupa, sila tinggalkan forex. Forex tidak layak untuk anda. Forex juga adalah salah satu cabang perniagaan yang memberikan keuntungan realistik sekitar 20%-30% Sebulan. Rata-rata trader forex yang mengimpikan pendapatan begini atas modal yang di dagangkan datang dari golongan yang konsisten dan berjaya.
2. Forex Adalah Semudah ‘Buy and Sell’
Saya rasa tak salah jika anda anggap sesuatu itu adalah mudah, tetapi apa sahaja perniagaan perlukan ilmu. Anda perlu betul-betul tahu kenapa anda beli dan jual sesuatu pasangan matawang. Ia tidak boleh ikut sedap rasa sahaja. Kerana kenaikkan matawang tersebut tidak mengikut rasa kita. Jika boleh trade dengan main rasa-rasa sahaja, anda boleh semak majalah Forbes tahun hadapan, penuh dengan muka-muka trader forex, dan pastinya muka saya di cover page. (chuckle).
3. Trader Forex Adalah Orang Kaya Punya Kereta Ferrari
Ramai yang matikan niat untuk belajar trade forex selepas berjumpa rakannya yang juga trader forex, atau seseorang yang juga trader forex. Pakai kereta kecil, hidup terumbang ambing, bab duit ni memang anda lebih hebat darinya dan terfikir, kenapa aku ingin trade forex kalau dia yang aku dengar jadi trader dah 2 tahun tapi masih susah. Di sini saya nak pesan satu perkara. Anda salah anggap. Ya, anda memang jumpa trader forex, tapi yang belum berjaya. Kenapa anda perlu samakan pencapaiannya dalam bidang forex trading dengan pencapaian yang anda bakal kecapi ?
 Tambah-tambah jika anda mendengar mereka mengeluh. Forex rugi, itu dan ini. Jangan dengar dari yang rugi, pergi cari trader yang untung. Maksudnya full time trader. Tapi perlu tahu yang betul-betul lah, jangan dengar dari yang cakap besar pula.
Mungkin beliau bukan betul-betul trader forex yang trade guna ilmu. Mungkin beliau memang trader forex, tapi tengah struggle keluar dari hutang yang lepas. Hutang-hutang kredit kad beliau pun hampir habis di bayar guna keuntungan forex. Atau mungkin anda jumpa orang yang salah. Mungkin beliau ada masalah keluarga yang lain, dan pastinya judge sesebuah profession tersebut dari pandangan kasar. Pergi jumpa yang dah berjaya. Tak semua trader forex sama. Sama macam pekerja bank. Tak semua yang bekerja di bank itu senang. Ada yang susah, ada yang ada masalah keluarga, ada yang masih hutang dengan ahlong. Adakah anda akan kata, bank tersebut tak mampu bayar gaji mereka, ataupun bank tersebut tak buat keuntungan? Ridiculous!
Pencapaian sesuatu bidang bergantung kepada diri sendiri.
4. Forex Adalah Skim Cepat Kaya
Forex bukan skim cepat kaya. Tapi ada yang kaya cepat dengan forex. Bagaimana? Dengan ilmu. Ilmu dan kepandaian mempercepatkan perjalanan sesuatu bidang. Jika anda rasa malas mengkaji, malas untuk segalanya, bidang forex ini tak sesuai untuk anda. Ia sama seperti saham. Jual beli. Ada naik dan turun. Tapi jika anda nak cepat kaya, perlulah di kira Return on Investment dalam business, betul tak ? Dan ia perlulah realistik dengan modal kita. Jangan harap jika anda masukkan USD100 dan berharap anda akan mendapat pulangan RM20 ribu 30 ribu sebulan. Tapi tak salah jika anda rasa USD100 itu untuk belajar rasa feel trading dengan real money.
5. Forex Adalah Sebuah Perniagaan Yang Rugi.
Forex dan rugi, rugi dan forex seolah-olah sinonim. Kerana? Gambler yang malas menuntut ilmu dan mengaku sebagai trader. Sebaliknya beliau ‘gamble’ dengan modal, setelah rugi di persalahkan model business ini. Tak berapa adil saya rasa. Sama seperti perniagaan goreng pisang. Jika anda tiada ilmu goreng pisang yang sedap, anda habiskan modal anda, beli kiosk, periuk, kuali, minyak, pisang, tepung dan tanpa tahu tempat strategik untuk berniaga, anda pun mula pergi berniaga goreng pisang. Itu ‘gamble’ namanya. Sah-sah jika tak kena gaya anda akan rugi. Sama juga macam forex. Ilmu itu penting. Dan bukan ilmu-ilmu ikutan. Ambil masa, belajar, biasakan diri trading di demo akaun. Dah biasa buka real akaun, deposit sedikit dahulu.
Nak baca lagi tips-tips forex trading power macam ni? KLIK SINI


Jumlah Pengangguran di US Naik Minggu Lepas

Semalam (24 November) Jabatan Buruh US melaporkan 251,000 laporan pengangguran (Jobless claims) dicatatkan bagi minggu berakhir pada 18 November yang menunjukkan peningkatan sebanyak 18,000 berbanding minggu sebelum itu yang mencatatkan jumlah 233,000.
Data yang dikeluarkan ini sedikit tinggi daripada jangkaan penganalisis sebanyak 241,000.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
 Tuntutan atau permohonan faedah pengangguran berada di bawah 300,000 untuk 90 minggu berturut-turut yang paling lama sejak tahun 1970.
Individu yang akan terus menerima faedah pengangguran ini sejak 12 November lepas meningkat sebanyak 60,000 kepada 2.043 juta.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak. Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.


Sekali Lagi GBP/USD Gagal Tembusi Zon Support $1.3200

Pergerakan harga pada carta pasangan mata wang GBP/USD di awal minggu ini masih memberi isyarat bearish susulan penurunan yang dipamerkan.
Membuka dagangan awal minggu di sesi Asia semalam, harga susut lebih rendah dari paras penutupan minggu lalu sekitar 1.32350 memasuki zon support 1.32000-1.31700.
Namun lonjakan semula harga keluar dari zon tersebut dilihat pada sesi Eropah sekitar 70 pips yang kemudiannya ditekan semula pada sesi New York untuk bergerak perlahan di atas paras 1.32000.
Pengukuhan US dolar sejak penghujung minggu lalu memberi tekanan terhadap Pound walaupun mata wang Britain itu sebelumnya telah berjaya kukuh didorong oleh kenaikan kadar faedah oleh Bank of England (BOE) pada mesyuarat polisi yang berlangsung minggu lalu.
Pelabur turut melihat prospek pengukuhan US dolar selepas keputusan hawkish mesyuarat FOMC minggu lalu dengan pengumuman untuk percepatkan langkah pengurangan pembelian bon.
US dolar kembali mengukuh bersambung pada awal minggu ini dengan sentimen berisiko pasaran ekoran kebimbangan penularan Omicron meningkatkan tarikan terhadap mata wang safe-haven.

Pergerakan harga perlahan pada dagangan Selasa yang dilihat cuba untuk membuat kenaikan dari paras 1.32000.
 Harga yang masih bergerak di bawah paras halangan Moving Average 50 (MA50) pada rangka masa 1 jam kekal memberi petunjuk untuk pergerakan bearish harga.
Namun adakah zon support 1.32000-1.31700 berjaya ditembusi?
Sekiranya harga kembali membuat penurunan, zon support tersebut akan kembali diuji sebelum penurunan lebih rendah akan mencatatkan paras terendah terbaru lagi untuk tahun 2021.
Sebaliknya jika harga berjaya membuat kenaikan, paras rintangan awal pada 1.33000 akan diuji terlebih dahulu selepas melepasi halangan MA50 untuk isyarat awal perubahan trend bullish.
Kenaikan lebih tinggi akan menguji zon-zon rintangan 1.33600 dan 1.34000 pada corak bullish harga yang berjaya diteruskan.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab Mengapa GBP/USD Dijangka Akan Teruskan Penurunan Minggu Ini

Pound Sterling paparkan prestasi paling mengecewakan berbanding matawang utama yang lain pada minggu lalu berikutan masih dibelenggu oleh kebimbangan terhadap perkembangan pasif rundingan Brexit antara UK dan Kesatuan Eropah (EU).
UK bertegas untuk tidak melanjutkan tempoh peralihan Brexit melebihi penghujung tahun ini. Perbincangan akan bersambung pada hari ini di antara Presiden Ursula von der Leyen bersama PM Boris Johnson.
Selain itu, data pertumbuhan GDP UK pada April yang merekodkan kejatuhan sehingga 20.4% terus meningkatkan kegusaran pelabur walaupun Gabenor Andrew Bailey cuba untuk meredakan keadaan dengan menyatakan terdapat petunjuk ekonomi bergerak ke arah pemulihan.
Turut menjadi tumpuan pada minggu ini adalah laporan data pekerjaan UK dan seterusnya keputusan mesyuarat polisi monetari Bank of England (BOE). Jika bank pusat menurunkan kadar feadah ke paras negatif, Pound akan terus mengalami susut nilai yang ketara.
US dolar pula dilihat bakal bergerak kukuh pada minggu ini berikutan sentimen pasaran yang kembali berisiko dengan kebimbangan gelombang kedua coronavirus di Beijing, meningkatkan permintaan terhadap matawang safe-haven.
Pada carta pasangan matawang GBP/USD, harga telah menampilkan corak penurunan harga sejak minggu lalu memberikan isyarat perubahan trend bearish telah berlaku dengan harga bergerak di bawah paras halangan Moving Average 50 (MA50) pada rangka masa 1 jam pergerakan harga.
 Pada Jumaat lalu, harga membuat kenaikan ke paras ketinggian 1.26500 menguji zon SBR (support become resistance) tersebut sebelum membuat penurunan ke paras terendah terbaru melepasi 1.25000 sebelum penutup dagangan minggu lalu sedikit tinggi dari paras tersebut.
Jangkaan penurunan harga akan diteruskan menuju zon RBS (resistance become support) pada sekitar 1.23600 dan boleh mencapai sehingga ke paras support sekitar 1.21700.
Namun jika kenaikan harga berlaku, harga akan menguji semula zon SBR 1.26500 dan juga halangan dinamik MA50.
Kenaikan harga yang melepasi zon tersebut berkemungkinan memberikan isyarat perubahan semula trend harga dan kenaikan boleh mencapai paras ketinggian pada resistance 1.28000 minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lonjakan Harga Minyak Rencatkan Kenaikan USD/CAD Lebih Tinggi

Data Keluaran Dalam Negara Kasar (KDNK) Kanada yang diterbitkan baik pada sesi New York (Selasa) nampaknya telah menyokong matawang Kanada untuk kembali kukuh di persada pasaran kewangan.
Tambahan pula, lonjakan harga minyak ke paras tertinggi yang terbaharu berikutan keputusan OPEC yang mengekalkan kadar pengeluaran minyak juga sedikit sebanyak memberi sokongan pada matawang Kanada.
Bagaimanapun tunjang utama yang bakal dinantikan oleh kebanyakan pelabur adalah laporan pekerjaan Kanada serta laporan data NFP Amerika Syarikat (AS) yang akan diterbitkan Jumaat ini.
Meneliti kepada carta harga pasangan matawang USD/CAD, harga kelihatan telah kembali mencapai paras ketinggian yang dicatat pada awal Januari sekitar 1.28000 sebelum memapar semula terjunan.
Terjunan yang menghampiri 150 pips dilihat menguji semula paras 1.26500 dan kekal didagangkan di bawah paras rintangan Moving Average 50 (MA50) pada timeframe 1 jam.
Pergerakan harga di bawah paras rintangan berkenaan juga serba sedikit memberi isyarat awal untuk harga membuat perubahan trend bearish setelah harga cemerlang memapar kenaikan lebih 300 pips.
 Sandaran seterusnya berkebarangkalian bakal diletakkan pada zon RBS (resistance become support) 1.26000 yang dijangka akan dijejaki andai kata harga terus utuh menterjemah trend bearish harga.
Penurunan lebih secara tidak langsung bakal mendorong harga untuk mencecah zon sokongan serta paras terendah 2022 sekitar 1.24560 yang juga membantu lonjakan harga pada pertengahan Januari.
Namun sekiranya pergerakan harga mempersembahkan semula prestasi cemerlang dalam membuat kenaikan, maka zon rintangan 1.27000 mungkin akan diuji dahulu sebelum menggapai zon 1.28000.
Rekod ketinggian 5 minggu yang terbaharu mungkin akan tercipta sekiranya harga berjaya memapar aksi lonjakan yang lebih garang lagi jika terus mendapat sokongan daripada kenaikan harga minyak.
Lihat gambar carta harga pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Matawang Dan Komoditi Dalam Dagangan Asia – Harga Minyak Hampir $70 Setong

Pasaran Matawang
Matawang Aussie jatuh dalam sesi dagangan Asia pada hari Jumaat.
AUD/USD menyusut sebanyak 0.11% kepada 0.7855. USD/JPY kekal stabil pada 112.75 setakat jam 09.50 a.m
Kejatauhan matawang Aussie disebabkan data imbangan dagangan yang mengecewakan. Imbangan dagangan Australia mencatat defisit yang tinggi berbanding jangkaan penganalisis iaitu pada A$628 juta berbanding jangkaan A$550 juta.
Indeks US dolar yang mengukur kekuatan matawang greenback berbanding matawang lain jatuh 0.02% kepada 91.58 setakat jam 09.50 a.m
 Pelabur kini memberi tumpuan pada pekerjaan NFP yang akan dikeluarkan malam ini.
Pasaran Komoditi
Harga minyak bercampur dalam sesi dagangan Asia apabila minyak mentah WIT mencatat kejatuhan sedikit sebanyak 0.05% kepada $61.98, manakala Brent mencatat peningkatan sebanyak 0.07% kepada $68.05 setakat jam 09.50 a.m
Kejatuhan ini didorong oleh sikap pelabur yang menjangkakan peningkatan dalam bilangan loji minyak bagi data yang akan dikeluarkan nanti.
Semalaman, inventori minyak mentah US jatuh sebanyak 7.4 juta tong bagi minggu berakhir pada 29 Disember.
Harga emas mencatat peningkatan dalam sesi dagangan Asia pada hari Jumaat berikutan jangkaan pelabur terhadap data NFP.


Betul Ke USD Akan Menguat? Tak Kan AUD/USD Nak Jatuh Lagi Minggu Ini?

Penganalisis mempertaruhkan jangkaan awal bahawa perkembangan positif perjanjian siling hutang Amerika Syarikat (AS) akan menyokong pengukuhan mata wang US dolar dalam pasaran.
Namun masih belum jelas diperlihatkan pergerakan harga yang perlahan untuk beberapa sesi terawal di pembukaan pasaran awal minggu ini.
Pasaran juga dilihat baru ‘memanaskan badan’ pada hari ini (Selasa) berikutan kebanyakan bank-bank yang ditutup semalam.
Memantau pergerakan pada carta harga pasangan mata wang AUD/USD, harga mendatar sepanjang Isnin semalam berlegar di zon 0.65500 dengan cubaan untuk harga melepasinya adalah gagal.
Pelabur bersedia untuk menyaksikan harga membuat kenaikan selepas isyarat bullish awal dengan harga yang berada di atas paras sokongan Moving Average 50 (MA50) pada rangka masa 1 jam di carta AUD/USD tersebut.
Namun situasi sedikit berubah apabila harga susut semula di bawah paras MA50 tersebut di sesi Asia pagi ini.
Namun, harga masih bertahan di atas paras 0.65000 yang turut menjadi zon sokongan harga pada dagangan penghujung minggu lalu.
 Jika tepat ramalan penganalisis untuk pengukuhan US dolar, harga dijangka akan menjunam lebih rendah minggu ini untuk catatan paras terendah yang baru.
Sasaran adalah untuk menuju hingga sekitar 0.63700 untuk rekod terendah terbaru 6 bulan.
Namun jika berlaku sebaliknya iaitu US dolar mengalami penyusutan yang ketara, harga bakal melonjak di atas zon 0.65500 semula dan bersedia untuk melambung lebih tinggi.
Zon RBS (resistance become support) 0.66400 akan menjadi tumpuan untuk diuji sebelum kenaikan diteruskan menuju pula rintangan pada 0.67000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank Dunia Kecilkan Unjuran Pertumbuhan Global, Negara Maju Bakal Hadapi Kemerosotan!

Bank Dunia menurunkan unjuran pertumbuhan global untuk tahun 2019 dan 2020 disebabkan oleh pemulihan dalam perdagangan dan pelaburan yang lebih perlahan daripada jangkaan meskipun pertikaian antara Amerika Syarikat dan China telah mula reda.
Tahun 2019 menunjukkan perkembangan ekonomi yang paling lemah sejak krisis kewangan global sejak sedekad lalu, manakala pada 2020 walaupun dijangka lebih baik, tetapi ia tetap terdedah kepada ketidakpastian dalam ketegangan perdagangan dan geopolitik.
Dalam laporan Prospek Ekonomi Global terkini, Bank Dunia menurunkan 0.2% daripada pertumbuhan untuk kedua-dua tahun, dengan unjuran pertumbuhan ekonomi global pada 2019 sebanyak 2.4% manakala pada tahun 2020 adalah 2.5%.
Peramal ekonomi utama Bank Dunia berkata peningkatan sederhana dalam pertumbuhan global ini menandakan berakhirnya kelembapan yang bermula sejak 2018 sehingga memberikan kesan kepada aktiviti global, perdagangan dan pelaburan, terutamanya pada tahun lepas.
Walaupun terdapat peningkatan dijangka akan berlaku, tetapi secara keseluruhannya Bank Dunia juga melihat prospek pertumbuhan yang lebih lemah.
 Unjuran terbaru Bank Dunia juga mengambil kira mengenai perjanjian perdagangan fasa 1, di mana terma-terma perjanjian yang turut melibatkan penggantungan beberapa tarif import ke atas China dikatakan akan meningkatkan keyakinan perniagaan dan prospek pelaburan, sekali gus menyumbang kepada peningkatan dalam pertumbuhan perdagangan.
Pertumbuhan perdagangan dijangka meningkat dengan sederhana pada tahun 2020 kepada 1.9% daripada 1.4% pada 2019, paling rendah sejak krisis kewangan 2008-2009.
Bagaimanapun, kedua-dua prospek perdagangan dan pertumbuhan global kekal terdedah kepada hubungan A.S dan China serta ketegangan geopolitik yang semakin meningkat.
Bank Dunia meramalkan A.S dijangka akan bertumbuh hanya 1.8% daripada 2.3% pada 2019 disebabkan kelemahan berterusan sektor pembuatan dan kesan negatif daripada tarif A.S. Sementara China pula akan berkembang kurang daripada 6% buat kali pertama sejak tahun 1990, dengan jangkaan pertumbuhan sebanyak 5.9%.
Negara membangun pula dijangka mengalami peningkatan dalam pertumbuhan, di mana Argentina dan Iran diramal akan keluar daripada kemelesetan pada tahun ini.


EUR/USD – Harga Berjengket Perlahan Di Atas Titian $1.0700

Seperti yang dijangkakan, pergerakan pasaran pada pembukaan awal minggu semalam masih lagi perlahan berikutan kebanyakan bank-bank masih ditutup.
Pelabur gelisah menantikan reaksi lebih jelas terhadap pergerakan harga khususnya pada pembukaan sesi New York hari ini.
Turut akan menjadi tumpuan adalah terbitan data keyakinan pengguna Amerika Syarikat (AS) yang akan menilai tinjauan isi rumah dan memberi gambaran terhadap perbelanjaan pengguna serta aktiviti ekonomi.
US dolar kekal bergerak mendatar sepanjang sesi New York semalam sehinggalah bersambung pada pembukaan sesi Asia pagi ini (Selasa).

Meneliti pada carta harga pasangan mata wang EUR/USD, harga kekal terapung di atas zon 1.07000 yang menjadi paras sokongan harga sejak minggu lalu.
Kenaikan awal di sesi Asia hanya sekadar mencapai 1.07400 sebelum penurunan berlaku semula di sesi Eropah menekan harga jatuh menuju 1.07000.
 Pergerakan harga kembali berada di bawah halangan Moving Average 50 (MA50) pada rangka masa 1 jam di carta EUR/USD yang memberi isyarat bearish semula.
Kejatuhan lebih parah harga akan dijangkakan sekiranya penurunan berlaku menembusi support 1.07000 selepas ini.
Seterusnya, harga akan terdorong untuk menuju sehingga ke paras tumpuan berikutnya yang berada pada 1.06000.
Situasi sebaliknya akan berlaku jika harga pamerkan lonjakan semula dari zon 1.07000 semasa menembusi halangan MA50 untuk isyarat perubahan trend.
Kenaikan harga bakal menuju paras rintangan pada 1.08000 sebelum meneruskan pendakian lebih tinggi ke sasaran zon 1.09000 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Perlahan, Kenaikan Harga Terhalang Di Paras Rintangan $1,680

Setelah mengalami penyusutan ke paras terendah terbaru 2 tahun pada dagangan penghujung minggu lalu, komoditi emas memulakan dagangan awal minggu ini dengan lebih perlahan.
Pelabur juga dilihat mengambil langkah berhati-hati sementara menunggu jawapan terhadap keputusan mesyuarat FOMC pada awal pagi Khamis nanti.
Ini adalah disebabkan kesan keputusan mesyuarat yang memberi impak terhadap US dolar bakal memberi tempias terhadap pergerakan semasa emas.
Carta harga XAU/USD yang mengukur nilai emas berbanding US dolar menyaksikan pergerakan emas terhalang di paras rintangan 1680.00 pada dagangan awal minggu ini.
Di sesi Asia semalam, harga pada mulanya dilihat membuat penurunan, namun sekadar ke paras 1660.00 tidak berjaya untuk mencecah paras terendah terbaru yang dicatatkan pada Jumaat lalu sekitar 1654.00.
Kenaikan harga emas pada sesi New York semalam dilihat mula melepasi paras Moving Average 50 (MA50) pada rangka masa 1 jam dan memberi petunjuk positif buat pelabur untuk pergerakan harga berubah bullish.
Namun kenaikan harga masih tetap gagal untuk melepasi rintangan 1680.00 pada dagangan yang bersambung di sesi Asia pagi Selasa ini dengan penurunan perlahan dipamerkan ke sesi Eropah.
 Paras sokongan MA50 diuji untuk isyarat pergerakan harga emas selanjutnya.
Jika harga emas berjaya membuat lonjakan dan melepasi rintangan pada 1680.00 terdapat potensi lebih cerah untuk melebarkan sayap untuk terbang lebih tinggi menuju ke zon rintangan seterusnya pada 1700.00.
Dengan kenaikan yang berjaya diteruskan pada trend bullish tersebut, harga bakal kembali semula menuju paras tumpuan sebelum ini iaitu pada 1720.00.
Namun, jika harga emas pamerkan pergerakan menurun, berkemungkinan paras yang dicecah minggu lalu akan berjaya diatasi.
Penurunan lanjut harga seterusnya dilihat akan menuju pula ke paras sokongan lebih rendah sekitar 1640.00 untuk catatkan paras terendah 2 tahun terbaru lagi.
Lihat gambar carta harga XAU/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 4/12/2018

Dilihat pada pergerakan harga di chart pasangan matawang GBP/JPY semalam, harga menunjukkan kenaikan menjelang pembukaan sesi Eropah namun harga kembali membuat penurunan semula bersambung pada sesi pasaran New York semalam. Kenaikan harga dilihat telah melepasi paras resistance MagicR1 dan hampir menyentuh paras resistance MagicR2 pada indicator Moshed Magic Line semalam, namun harga kemudian bergerak turun semula lebih rendah dari paras Magic Pivot dan kembali menguji paras tersebut pada sesi pasaran Eropah namun gagal mendapatkan momentum untuk bergerak lebih tinggi.
Pada sesi pasaran Asia hari ini, harga yang berada lebih rendah dari paras Magic Pivot 144.746 dilihat membuat penurunan lebih rendah menuju ke paras zon major support pada chart GBP/JPY di mana harga menguji paras support 143.993 (MagicS1) yang gagal ditembusi ketika diuji pada dagangan November lalu. Jika harga berjaya breakout paras support tersebut, harga berkemungkinan akan meneruskan penurunan menuju ke paras 143.410 (MagicS2) sebelum penurunan yang masih diteruskan boleh mencecah sehingga ke paras sekitar support 142.657 (MagicS3).
Sebaliknya, jika harga kembali pantul semula membuat kenaikan dan bergerak lebih tinggi dari paras Magic Pivot hari ini, harga dijangka akan meneruskan kenaikan ke paras resistance terdekat iaitu pada 145.329 (MagicR1). Seterusnya, harga yang meneruskan kenaikan lebih tinggi berkemungkinan ke paras resistance 146.082 (MagicR2) mengatasi paras ketinggian harga yang diuji harga pada November lalu. Dan sekiranya harga berjaya melonjakkan harga ke paras lebih tinggi lagi, jangkaan harga akan mencapai paras ketinggian di sekitar resistance 146.665 (MagicR3) untuk harga menguji zon SBR (support become resistance) tersebut.
 Jika anda memantau pergerakan harga pada chart GBP/JPY ini, beri tumpuan pada perkembangan rundingan Brexit dan ekonomi di Britain serta perubahan sentimen pasaran semasa di mana faktor-faktor ini masing-masing mempengaruhi nilai matawang Sterling dan Yen. Bandingkan paras tumpuan harga pada chart GBP/JPY anda dengan melihat paras-paras harga yang telah disediakan pada indicator Moshed Magic Line.

Paras support: 143.993, 143.410, 142.657.
Paras resistance: 145.329, 146.082, 146.665.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Mampukah Data Pekerjaan UK Menyokong Lonjakan Harga Pada GBP/JPY Hari Ini?

Pound Sterling bergerak mendatar pada permulaan dagangan minggu ini dan perkembangan semasa pada rundingan Brexit kekal menjadi rujukan para pelabur untuk menentukan hala tuju dagangan GBP berbanding matawang utama yang lain.
Perkembangan Brexit setakat ini, para pemimpin Kesatuan Eropah telah bersetuju untuk melanjutkan tempoh penangguhan Brexit sehingga 31 Oktober ini pada persidangan minggu lalu. Ini memberikan sedikit ruang waktu untuk Perdana Menteri Britain, Theresa May mencari alternatif terbaik untuk mendapatkan keyakinan terhadap pelan Brexit beliau.
Dalam pada itu juga, sesi pasaran Eropah pada petang ini tertumpu kepada laporan data pekerjaan di UK yang dikeluarkan pada jam 4.30 petang tadi. Kadar purata pendapatan di UK bagi unjuran tahun ke tahun mencatatkan peningkatan 3.5% seperti yang dijangkakan berbanding 3.4% pada bacaan sebelum ini.
Kadar pengangguran pula masih kekal di paras 3.9% tidak berubah seperti bacaan sebelumnya. Namun kadar bilangan tuntutan faedah bagi yang tidak bekerja meningkat lebih tinggi daripada jangkaan penurunan oleh pasaran.
Matawang safe-haven Yen pula masih kekal didagangkan lemah dalam pasaran berikutan faktor fundamental yang dovish oleh bank pusat Jepun.
Jika dilihat pergerakan harga pada pasangan matawang GBP/JPY, harga telah membuat penurunan lebih rendah dari paras Magic Pivot 146.660 hari ini dan turun menyentuh paras support 146.326 (MagicS1) pada indicator Moshed Magic Line.
 Namun harga dilihat sedikit meningkat susulan data pekerjaan UK dikeluarkan sebentar tadi. Tetapi kenaikan harga dilihat tidaklah begitu mengukuh untuk melepasi semula paras Magic Pivot.
Jika harga kembali membuat penurunan, jangkaan destinasi yang bakal menjadi tumpuan harga adalah pada support sekitar 145.636 (MagicS3).
Namun jika harga kembali membuat kenaikan lebih tinggi pada dagangan hari ini, paras resistance pada 147.100 berhampiran paras resistance MagicR1, bakal diuji untuk harga mencari paras ketinggian yang baru.
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dagangan anda.

Paras support: 146.326, 145.970, 145.636.
Paras resistance: 147.016, 147.350, 147.706.


Ini Yang Berlaku Dalam Pasaran Kewangan Global Setakat Petang Ini

Pasaran saham Asia didagang rendah berikutan prestasi pendapatan di Wallstreet yang kurang memberangsangkan menyebabkan pasaran saham US juga ditutup rendah pada Selasa.
Kini matawang GBP menjadi perhatian pasaran dengan lonjakan berterusan dalam sesi dagangan sebelum ini. Gbp/Usd kini didagang di sekitar 1.2900 selepas naik 400 pip semalam.
Daari segi data dan peristiwa ekonomi (economic event), pasaran hari ini akan memberi perhatian kepada harga pengguna CPI Zon-Eropah, komen dari Fed George dan Fed Rosengren, tidak lupa juga komen dari ahli ECB Couere.
Bagi US dolar, pasaran masih lagi mengambilkira maklumat yang diperolehi dari minggu lepas di mana faktor kelemahan data harga pengguna CPI. Tak lupa juga dengan ketegangan antara US dan Korea Utara yang masih berlarutan sehingga hari ini.
Pasaran saham Asia didagang rendah berikutan prestasi di Wallstreet di mana laporan pendapatan yang mengecewakan oleh syarikat berprofail tinggi di Amerika Syarikat seperti Johnson&Jonhson dan Goldman Sach yang sedikit memburukkan sentimen pelabur.
 Hal ini menyebabkan tekanan kepada Nikkei 225 (tak berubah) dan ASX200 (-0.6%) ditambah lagi dengan harga komoditi yang lemah. Komposit Shanghai turut susut 1.0% dan HangSeng (-0.6%).
Dalam pasaran bon, bon kerajaan 10-Tahun Jepun (JGB) didagang tinggi yang mendapat permintaan pelabur kepada aset yang lebih selamat dan menolak hasil bon tersebut menghampiri 0.0%.
Di Eropah, Menteri Kewangan Jerman berpendapat kenaikan kadar ECB akan membantu mengurangkan lebihan dalam akaun semasa negara itu.
Theresa May kini dilihat di landasan terbaik untuk memenangi majoriti lebih dari 100 pada pilihanraya umum Jun menurut tinjauan yang dibuat oleh The Times.
Dolar Australia masih lagi di bawah tekanan berikutan kelemahan harga komoditi biji besi (iron-ore) yang meneruskan kejatuhan.


Kecundang! Emas Gagal Manfaatkan Peluang Untuk Meningkat

Harga emas menyusut pada sesi Asia berikutan pengukuhan yang dipaparkan oleh dolar greenback ketika tumpuan pasaran kini terarah kepada penerbitan laporan pekerjaan NFP AS pada hari Jumaat.
Pada sesi Asia, spot emas diniagakan susut di sekitar harga $1,775 per auns, tidak jauh dari paras terendah tujuh minggu yang dicapainya sebelum ini.
US dolar terus didagangkan lebih kukuh dibantu oleh permintaan terhadap safe haven yang meningkat berikutan kekhuatiran mengenai penularan coronavirus yang meningkat di beberapa negara, terutamanya di Asia.
 Situasi ini sepatutnya turut memberi keuntungan buat dagangan emas. Namun, kebimbangan bank pusat AS akan mengetatkan dasar monetarinya lebih cepat daripada dijangkakan menyebabkan dagangan logam berharga itu terbantut.
Pasaran masih lagi menilai isyarat bercampur-campur dari para pembuat dasar Federal Reserve (Fed) mengenai waktu yang sesuai untuk menaikkan kadar faedah dan mengurangkan pembelian bon.
Emas juga gagal memanfaatkan peluang untuk meningkat daripada kemerosotan yang dicatatkan hasil perbendaharaan pada sesi sebelum ini yang kembali susut di bawah tahap 1.50%.


Analisis Teknikal EUR/USD – Timeframe H1 – 21/9/2018

Sentimen pasaran semalam yang dilihat semakin stabil kembali membuatkan matawang USD mengalami kejatuhan nilai. Pergerakan harga pada pasangan matawang EUR/USD semalam dilihat telah membuat lonjakan dari paras Magic Pivot terus menuju ke resistance MagicS3 pada indicator Moshed Magic Line. Harga telah berjaya menembusi (breakout) zon resistance 1.17200-1.1700 dan membuat Higher High yang baru. Pada sesi pasaran Asia hari ini, harga bergerak perlahan pada sekitar paras harga 1.17800.
Pada awal sesi pasaran Eropah, harga dilihat cuba membuat kenaikan menuju ke paras resistance 1.1819 (MagicR1). Jika USD terus didagangkan lemah dan harga berjaya melepasi paras resistance MagicR1, jangkaan harga akan menuju ke paras resistance 1.1860 (MagicR2). Jika kenaikan harga masih diteruskan, pasaran ingin melihat reaksi harga pada paras yang menjadi tumpuan harga sebelum ini iaitu pada paras resistance 1.1935 (MagicR3).
 Sebaliknya, jika harga mengalami kejatuhan semula dan bergerak lebih rendah dari paras Magic Pivot 1.1744, harga dijangka akan menguji semula paras support 1.1703 (MagicS1) yang menjadi zon tumpuan harga sebelum ini. Seterusnya, jika harga terus membuat penurunan, paras yang dilihat bakal dicecah harga berada pada paras support 1.1628 (MagicS2). Dan paras support terdekat yang lebih rendah dilihat pada paras support 1.1587 (MagicS3).
Pantau sentimen pasaran semasa yang mempengaruhi pergerakan harga pada chart EUR/USD ini. Gunakan indicator Moshed Magic Line untuk membantu anda mencari paras-paras penting dalam memilih posisi trading yang terbaik.

Paras support: 1.1703, 1.1628, 1.1587.
Paras resistance: 1.1819, 1.1860, 1.1935.


Kerek Seh, Inflasi Singapura Tak Reti-Reti Nak Turun Walaupun Tertinggi 14 Tahun

‘Negara jiran kita terus dibelenggu tekanan dan kita patut bersyukur Malaysia tidak seteruk itu.’
Negara pulau berdaulat Singapura terus diasak tekanan inflasi yang menambah kerunsingan pembuat dasar monetari selepas ia mencapai paras tertinggi 14 tahun bulan lepas.
Menurut data terbitan Penguasa Kewangan Singapura (MAS) dan Kementerian Perdagangan dan Industri negara tersebut, inflasi teras bagi bulan Julai mencecah bacaan 4.8% berbanding setahun lalu.
Ia merupakan paras tertinggi sejak November 2008 dan melepasi unjuran anggaran median 4.7% yang ditetapkan penganalisis.
Selain itu, bacaan indeks harga pengguna (CPI) Singapura mencanak ke 7% daripada catatan 6.7% bulan lepas.
 Ulas MAS, mereka menjangkakan inflasi teras akan memuncak pada suku ke-3 (Q3) sebelum susut sedikit menjelang akhir tahun dan mengunjurkan pengumuman dasar pengetatan sebanyak 3 kali ganda pada mesyuarat Oktober.
Perkara tersebut turut disokong oleh akhli ekonomi Bloomberg yang menjangkakan pertumbuhan harga teras akan memuncak pada Q3 sementara inflasi utama akan mula susut pada Q4.
Dalam pada itu, penganalisis Tamara Henderson mengatakan MAS kekal di bawah tekanan selepas CPI Julai yang meningkat 0.9 mata peratus dari Jun akan menyaksikan keperluan pengetatan yang agresif pada Oktober nanti.
Ini turut disokong oleh penganalisis Barclays Plc dan Nomura Holdings Inc terhadap prospek mesyuarat Oktober.
Ijmal situasi inflasi Singapura adalah seperti berikut:

Harga pengangkutan meningkat paras tertinggi sejak Julai 1980.
Harga makanan melonjak tinggi untuk melepasi bacaan November 2008.
Nilai ternakan ayam sejuk beku catat rekod tertinggi 33.6%.
Harga elektrik dan gas mencecah paras tertinggi baru sementara inflasi perumahan serta utiliti mencanak sejak Disember 2012.
Untuk asas bulanan, CPI teras melonjak 0.6% sementara CPI bagi semua item menumbuh 0.2%.


GBP/USD Menjunam Lebih 100 Pips Jumaat Lalu, Harga Nak Turun Lebih Rendah Minggu Ni?

Pergerakan harga pada carta pasangan matawang GBP/USD minggu lalu dilihat gagal mengekalkan corak kenaikan harga setelah penurunan ketara kembali dipamerkan pada penghujung minggu.
Pada Jumaat, harga yang membuat kenaikan telah mencapai paras tertinggi mingguan hampir menyentuh paras 1.31200 sebelum harga kembali menjunam lebih 100 pips lebih rendah menuju paras tumpuan 1.30000.
Penurunan pada awalnya terkesan oleh data jualan runcit UK untuk bulan Disember 2019 yang mencatatkan kejatuhan ketara selepas 4 bulan bacaan menurun berturut-turut sebelumnya.
Harga turun melepasi garisan sokongan Moving Average 50 (MA50) pada rangka masa 1 jam pergerakan harga dan juga melepasi trendline yang menunjukkan perubahan trend harga.
Penurunan terus didorong oleh data pembinaan rumah di Amerika Syarikat yang diterbitkan pada sesi New York, dengan bacaan angka yang meningkat ke paras tertinggi 13 tahun.
Menyambung dagangan pada awal minggu, harga dibuka lebih rendah berbanding penutupan harga pada minggu lalu dan pergerakan harga pada sesi Asia mendatar di sekitar paras 1.30000.
 Dengan momentum penurunan yang dikekalkan, harga dilihat akan turun menguji zon support di sekitar paras 1.29600 yang gagal ditembusi minggu sebelum ini.
Namun jika harga kembali membuat kenaikan semula, harga akan cuba melepasi paras 1.30500 dan juga halangan dinamik MA50 sebelum meneruskan kenaikan lebih tinggi.
Kenaikan seterusnya bakal menguji semula paras ketinggian yang dicapai Jumaat lalu yang juga dilihat sebagai zon SBR (support become resistance) pada carta GBP/USD.
Sekiranya Pound berjaya terus kukuh, harga boleh mencapai paras ketinggian sehingga sekitar 1.32000 menguji semula zon tumpuan harga pada dagangan awal bulan.
Lihat gambar carta pasangan matawang GBP/USD di bawah untuk rujukan analisis teknikal anda.


Isu Rasuah Di Saudi, Harga Emas Jatuh Pada Awal Pembukaan Asia Sebelum Naik Semula

Harga emas jatuh dalam pasaran Asia pada hari Isnin meskipun dengan risiko politik yang berlaku di Timur Tengah apabila agensi rasuah Arab Saudi menahan 11 orang kerabat diraja, empat menteri dan berpuluh-puluh bekas menteri.
Pasaran hadapan emas bagi bulan Disember di Comex NYMEX mula menyusut sedikit sebanyak 0.02% kepada $1,268.97 per auns sebelum meningkat semula sebanyak 0.04% kepada 1269.67 setakat jam 10.50 pagi. Namun bacaan ini masih rendah dibandingkan bacaan tertinggi 3 hari lalu.
Pada hari Ahad, Arab Saudi menahan berpuluh individu kanan termasuk putera raja, menteri, bekas menteri dan seorang jutawan terkenal iaitu Putera Al-Waleed bin Talal antara putera raja ditahan lewat semalam.
Beberapa jam sebelum penahanan dibuat, Raja Salman mengisytiharkan pembentukan jawatankuasa anti rasuah baru yang berkuasa menyiasat, menahan, melarang perjalanan atau membekukan aset sesiapa yang didakwa yang terlibat dengan rasuah, jawatankuasa itu diketuai Putera Mohammed.
 Terkini, para pelabur memberi tumpuan pada kemajuan reformasi cukai U.S. Segelintir pelabur berpendapat bahawa reformasi cukai akan meningkatkan pertumbuhan ekonomi dan akan menekan Fed untuk meningkatkan kadar faedah. Selain itu, China juga akan mengeluarkan laporan data perdagangan dan inflasi.
Pada minggu lepas, harga emas jatuh ke paras terendah 1 minggu lalu pada hari Jumaat berikutan pengukuhan U.S dolar yang disebabkan laporan data tempahan perkilangan dan sektor perkhidmatan yang memberangsangkan.
Selain itu, pasaran mejangkakan Fed akan meningkatkan kadar faedah pada bulan hadapan. Peningkatan kadar faedah membuatkan U.S dolar lebih menarik untuk dimiliki oleh para pelabur.
Emas sensitif dengan pergerakan dolar dan kadar faedah. Peningkatan kadar faedah U.S, meningkatkan kos lepas memegang emas.


EUR/USD Tak Lepas Naik Lebih Tinggi, Susut Semula Ke Zon $1.0800

Pergerakan pasaran pada Rabu semalam semakin rancak dengan turun naik harga pada julat yang lebih besar ketika pemain pasaran memberi reaksi terhadap berita dan data yang diterbitkan.
US dolar berjaya mengakhiri dagangan di penghujung sesi New York dengan pengukuhan semula setelah mengalami penyusutan pada sesi-sesi sebelumnya.
US dolar sedikit melemah di awal sesi New York ketika reaksi awal terhadap terbitan data indeks harga pengeluar (PPI) dan jualan runcit Amerika Syarikat (AS) yang buruk.
Namun, penganalisis menilai data-data yang diterbitkan mencetus petunjuk ekonomi AS sedang ke arah kemelesetan di samping kadar inflasi yang telah turun 6 bulan berturut-turut.
Pasaran disajikan dengan pandangan hawkish oleh beberapa pegawai Federal Reserve (Fed) seperti James Bullard (St. Louis), Loretta Mester (Cleveland) dan Esther George (Kansas City) yang melihat pengetatan dasar masih diperlukan untuk menurunkan kadar inflasi ke sasaran 2%.
Ini kembali memberi gambaran kenaikan kadar faedah yang agresif masih menjadi pilihan dan akan mendorong pengukuhan semula US dolar.
Sementara di Eropah, isyarat kembali kabur untuk dasar monetari European Central Bank (ECB) apabila penggubal polisi Francois Villeroy de Galhau menyatakan bahawa masih terlalu awal untuk membuat sebarang spekulasi apa yang akan dilakukan bank pusat pada Mac.

Meneliti pergerakan harga di carta pasangan mata wang EUR/USD pada Rabu semalam, harga dilihat membuat kenaikan mulanya kembali menguji ketinggian yang diuji sepanjang minggu ini iaitu sekitar 1.08700.
 Namun susut semula di zon sokongan harga 1.08000 yang masih kekal menghalang harga daripada jatuh lebih rendah.
Harga mendatar perlahan di zon tersebut pada penutup sesi New York sehingga bersambung ke awal sesi Asia pagi ini (Khamis).
Jangkaan untuk penurunan lebih rendah jika diteruskan akan mendorong harga menuju ke zon tumpuan sebelum ini pada 1.07000.
Pergerakan trend bearish yang lebih jelas dipaparkan seterusnya dilihat boleh mencecah ke paras 1.06000.
Namun jika berlaku lonjakan semula dari zon 1.08000, paras ketinggian dicapai minggu ini berkemungkinan diatasi untuk menuju ke zon 1.09000 pula.
Melepasi rintangan tersebut akan mensasarkan pula kepada ketinggian 1.1000 untuk harga catatkan paras tertinggi terbaru 9 bulan.
Lihat gambar carta harga pasangan EUR/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Rasa-Rasa Ada Trader Yang Nak ‘Open Position’ Pada NFP Nanti? Baca Update Ini Dulu!

US Dollar meneruskan peningkatan pada Selasa, namun, kebanyakan pelabur mengambil nafas seketika sementara menunggu data pekerjaan AS yang akan dikeluarkan pada minggu ini.
US Dollar Index yang melawan 6 matawang utama kali terakhir dinilai pada 95.714.
US Dollar diniagakan lebih tinggi dari angka yang dicatat pada Jumaat selepas ucapan Yellen.
Laporan pekerjaan Amerika Syarikat pada Jumaat dijangka menunjukkan peningkatan sebanyak 180,000 jumlah pekerjaan bagi bulan Ogos. Median itu dianggarkan oleh kira-kira 89 pakar ekonomi menurut tinjauan Reuters. Angka itu lebih baik dari 255,000 penambahan pada bulan Julai.
 Selain itu, merujuk kepada kenyataan Penganalisis Kanan FX di Institut Penyelidikan Gaitame.com di Tokyo, sukar untuk menjangkakan hala tuju kadar tanpa melihat data pekerjaan ini.
Data ekonomi Amerika Syarikat yang dikeluarkan pada Isnin menunjukkan perbelanjaan pengguna meningkat bagi bulan keempat berturut-turut. Data positif itu juga mengukuhkan lagi jangkaan  kenaikan kadar untuk masa akan datang.
Sementara itu, Euro melonjak sederhana sebanyak 0.1% berbanding yen.
Disamping itu, Yoshihide Suga berkata dalam satu temu bual bersama Reuters bahawa kerajaan Jepun sedang meneliti pasaran matawang. Ketua Setiausaha Kabinet Jepun itu juga berkata, kerajaan akan bertindak dalam jangka masa yang sesuai bagi membendung lebihan yen.
Baca artikel berkaitan dengan NFP disini!


GBP/USD Terus Memuncak Tembusi Ketinggian $1.1600

Pound Sterling terus pamerkan peningkatan nilai yang positif pada dagangan Rabu semalam selepas Rishi Sunak mengambil alih jawatan Perdana Menteri UK yang mula meredakan kebimbangan pelabur terhadap perkembangan semasa ekonomi UK.
Menteri Kewangan Jeremy Hunt sedang dalam perbincangan bersama bank pusat England (BOE) selepas pelan bajet jangka masa sederhana ditangguhkan sehingga 17 November, sementara menuju mesyuarat polisi bank pusat pada minggu hadapan.
Pound didagangkan ke paras tertinggi 6 minggu berbanding US dolar ekoran faktor-faktor semasa dalam pasaran masih memberi tekanan kepada raja mata wang itu.
US dolar kekal bergerak lemah sementara pelabur waspada menantikan terbitan data pertumbuhan ekonomi Amerika Syarikat (AS) setelah data sektor pembuatan dan perkhidmatan serta data keyakinan pengguna yang merosot.

Carta harga pasangan mata wang GBP/USD pada Rabu semalam menyaksikan lonjakan diteruskan menyambung corak bullish pada Selasa lalu.
Harga sekali lagi mencatatkan kenaikan harian 200 pips sehingga dagangan di penghujung sesi New York telah mencapai ke paras sasaran 1.16000.
Pergerakan harga perlahan bersambung pada dagangan sesi Asia pagi ini (Khamis), berlegar di antara julat 1.16000 dan 1.16500.
 Namun, dengan lonjakan bertenaga dipaparkan 2 hari berturut-turut, penganalisis kekal menjangkakan kenaikan lebih tinggi untuk menuju pula ke sekitar 1.18000.
Mencapai ketinggian tersebut akan mencatatkan paras tertinggi terbaru buat harga bagi tempoh dagangan 9 minggu.
Namun, jika berlaku corak penurunan semula harga, zon 1.15000 akan menjadi tumpuan awal sebelum paras sokongan Moving Average 50 (MA50) pada rangka masa 1 jam di carta GBP/USD.
Penurunan lebih rendah dari paras-paras tersebut akan menjadi isyarat bagi perubahan trend harga mengakhiri pergerakan bullish sebelum ini.
Penurunan yang dilanjutkan dilihat akan menuju paras tumpuan sebelum ini sekitar 1.13000 atau 1.12000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


NZD/USD Melonjak Di Sesi Asia Susulan Terbitan Data Inflasi New Zealand, Namun Susut Semula

Pergerakan mata wang dolar New Zealand mencuri tumpuan pada dagangan awal pembukaan pasaran minggu ini dengan terbitan data inflasi New Zealand di awal sesi Asia.
Indeks harga pengguna (CPI) New Zealand menunjukkan bacaan inflasi yang melonjak ke paras tertinggi 32 tahun, sekaligus dilihat akan terus menyokong langkah pengetatan dasar monetari yang telah pun dijalankan oleh bank pusat.
Walaupun Reserve Bank of New Zealand (RBNZ) telah meningkatkan kadar faedah sebanyak 50 mata asas minggu lalu, namun dolar Kiwi gagal untuk mengekalkan prestasi cemerlang berbanding US dolar yang memberi tekanan sehingga mencecah paras terendah terbaru 2 tahun.
US dolar kekal mendominasi pada suasana pasaran yang berisiko minggu lalu, namun mula menyusut semula pada penghujung minggu memberi laluan untuk dolar NZD meningkat semula.
Pada carta harga pasangan mata wang NZD/USD, dapat diperhatikan harga telah susut ke paras terendah terbaru 2 tahun mencecah sekitar 0.60600 pada Rabu lalu.
Namun, terdapat corak perubahan arah harga semula selepas peningkatan yang dipaparkan di penghujung minggu susulan harga yang bergerak di atas paras sokongan Moving Average 50 (MA50) pada rangka masa 1 jam di carta NZD/USD.
Bersambung pada pembukaan pasaran awal minggu ini, harga melonjak di awal sesi Asia pagi tadi selepas terbita data inflasi New Zealand sehingga harga mencapai paras ketinggian pada 0.62000.
 Namun momentum harga agak goyah dengan harga mempamerkan penurunan semula dari paras ketinggian tersebut bersambung ke awal sesi Eropah menuju zon 0.61500.
Sekiranya harga masih berjaya bertahan di atas paras sokongan MA50, berkemungkinan kenaikan lebih tinggi berpotensi untuk diteruskan harga mencapai semula ke paras 0.62000.
Melepasi rintangan tersebut akan mendorong harga ke paras lebih tinggi dengan sasaran menguji pula zon tumpuan sekitar 0.69500.
Sebaliknya jika harga terus tersungkur lebih rendah, susut di bawah paras 0.61000 akan menjangkakan harga untuk mengatasi paras terendah yang dicecah minggu lalu pada 0.60600.
Dan harga berkemungkinan akan meneruskan trend bearish dengan sasaran untuk pergerakan lebih lanjut boleh mencecah sehingga sekitar 0.59300.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Mula Pamer Penurunan Susulan Ucapan Gabenor Bank Pusat Australia

Selain perkembangan Brexit menjadi tumpuan, pelabur hari ini turut memberi fokus terhadap ucapan oleh Gabenor Reserve Bank of Australia (RBA), Philip Lowe sebentar tadi.
Dalam ucapannya, beliau menyatakan bank pusat masih bersedia untuk tindakan pelonggaran polisi jika memerlukan namun menolak kemungkinan kadar faedah negatif. Kadar faedah telah diturunkan 3 kali pada tahun ini dan merekodkan kadar terkini yang terendah pernah dicatatkan oleh sejarah penetapan oleh bank pusat.
Seterusnya, laporan data inflasi di Australia pada esok hari akan menjadi tumpuan susulan oleh pelabur yang meneliti nilai dagangan dolar Australia.
Dolar Aussie menyusut susulan ucapan Gabenor Philip Lowe dan dilihat penurunan harga ditunjukkan pada carta pasangan matawang AUD/USD pada sesi Eropah.
Sebelumnya, harga membuat kenaikan sejak Isnin berikutan perkembangan positif pada laporan berhubung rundingan dagang antara Amerika Syarikat dan China.
 Kenaikan harga telah memasuki zon SBR (support become resistance) pada julat 0.68500 dan 0.68600 sebelum harga mula menunjukkan penurunan.
Penurunan harga dijangka akan kembali menuju ke paras sekitar 0.68300 dan akan cuba menembusi garisan Moving Average 50 (MA50) yang bertindak sebagai paras halangan dinamik pada carta AUD/USD.
Penurunan lebih rendah akan menguji pula paras support pada 0.68100 yang diuji beberapa kali pada dagangan minggu lalu.
Namun jika harga berjaya meneruskan kenaikan, destinasi tumpuan harga adalah pada resistance 0.68800 sebelum harga cuba untuk melepasi paras tersebut untuk mencatatkan paras ketinggian yang terbaru.
Lihat gambar carta pasangan matawang AUD/USD di bawah untuk rujukan teknikal analisis anda.


Adakah EUR/JPY Akan Kembali Meneruskan Momentum Penurunan Harga Minggu Lalu?

Dagangan Euro masih berisiko setelah tumpuan pasaran kekal terarah kepada isyarat dovish oleh European Central Bank (ECB) terhadap langkah perubahan kadar faedah. Sentimen semasa melihatkan kesukaran buat bank pusat Eropah tersebut untuk meneruskan tindakan kenaikan kadar.
Dengan pertumbuhan ekonomi yang perlahan pada zon Eropah, bank pusat telah mengumumkan bakal melancarkan kempen pinjaman jangka masa panjang pada September tahun ini untuk menggalakkan pengguna untuk meminjam dari bank dan seterusnya kembali merancakkan semula aktiviti pertumbuhan ekonomi.
Perkembangan di Jerman, hasil pulangan bon 10-tahun Jerman merekodkan penurunan ke paras terendah sejak Oktober 2016 sementara data pesanan kilang turut mengalami kemerosotan.
Sesi pasaran Eropah hari ini turut dimulakan dengan data pengeluaran perindustrian di Jerman yang mengecewakan serta data imbangan dagangan yang mencatatkan angka yang merosot.
Sementara itu pula, Yen sebagai matawang berstatus safe-haven masih berpeluang untuk mencatatkan pengukuhan pada dagangan minggu ini jika sentimen pasaran semasa kekal berisiko.
Pasaran saham Asia goyah selepas kadar pertambahan pekerjaan yang rendah dalam laporan pekerjaan di Amerika Syarikat pada Jumaat sedikit menimbulkan keraguan terhadap pertumbuhan ekonomi global.
Pasaran juga masih berwaspada menunggu perkembangan pada rundingan dagang antara Amerika Syarikat dan China.
 Dilihat pergerakan harga pada chart pasangan matawang EUR/JPY, harga telah mencatatkan penurunan terbesar pada dagangan minggu lalu sehingga ke paras terendah sekitar support 124.300 diuji pada Jumaat.
Bersambung pada dagangan permulaan minggu ini, harga menunjukkan kenaikan sejak sesi dagangan Asia sehingga pembukaan sesi dagangan Eropah dengan harga telah bergerak tinggi dari paras Magic Pivot 124.696 hari ini menuju ke paras resistance 125.129 (MagicR1) pada indicator Moshed Magic Line.
Kenaikan harga seterusnya bakal menguji zon SBR (support become resistance) sekitar 125.400 sebelum meneruskan kenaikan ke paras lebih tinggi.
Namun jika harga kembali menyambung semula momentum penurunan harga pada minggu lalu, berkemungkinan harga bakal breakout paras support 124.300 berhampiran paras MagicS1 seterusnya berpotensi mencecah penurunan sehingga ke paras sekitar 123.619 (MagicS3) pada indicator Moshed Magic Line hari ini.
Lihat gambar chart pasangan matawang EUR/JPY di bawah untuk rujukan analisis teknikal anda. Perhatikan paras tumpuan yang telah digariskan pada indicator Moshed Magic Line untuk membantu anda  mengawal risiko untuk posisi dagangan harian anda.

Paras support: 123.374, 123.941, 123.619.
Paras resistance: 125.129, 125.451, 125.884.


Indeks Harga Produk Tenusu New Zealand Susut 0.50%, Dijangka Melonjak Semula pada 2017

Data terbaru Indeks harga Global Dairy Trade (GDT price index) merekodkan kejatuhan 0.50% berbanding peningkatan 3.50% data sebelum ini. Harga keseluruhan susu tepung (Whole Milk Powder) susut 0.80%.
Data ini adalah sama seperti data consumer price index (CPI). Perbezaannya ialah Indeks GDT hanya mengira perubahan harga produk-produk tenusu.
Ini adalah kejatuhan pertama sejak awal bulan Oktober lepas yang diikuti empat kali peningkatan berturut-turut. Harga secara keseluruhannya masih lagi hampir dengan paras tertinggi sejak Julai 2014.
 Terdapat kejatuhan dalam pengaluaran produk tenusu New Zealand pada November dengan 4.5% kejatuhan dari segi tahunan berikutan faktor cuaca yang masih memberi impak kepada pengeluaran.
Kejatuhan dalam pengeluaran ini akan terus memberi tekanan kepada harga dalam jangka pendek dan dijangka industri tenusu di New Zealand ini akan melonjak semula pada 2017. Sektor tenusu ini pula akan menyokong ekonomi pada 2017 dengan peningkatan pendapatan di luar bandar.
Untuk rekod New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.
Dolar New Zealand tidak memberi respon yang signifikan dengan Nzd/Usd terus didagangkan di bawah 0.6900 berikutan penguatan US dolar yang masih mendominasi pasaran.


Sentimen Terkini Pasaran Forex Pada Awal Sesi Hari Jumaat

Sentimen yang kurang baik (risk-off) dalam pasaran berterusan sejak sesi awal dagangan Khamis sehinggalah sesi New York yang baru ditutup beberapa jam sebentar tadi. Ia menyebabkan matawang komoditi seperti AUD, NZD dan CAD tertekan dengan US dollar pula didagang bercampur-campur.
Loonie (CAD) turut tertekan bersama matawang komoditi yang lain yang ditekan oleh kejatuhan harga minyak mentah, data ekonomi kurang memberangsangkan serta kebimbangan petani terhadap perjanjian NAFTA yang baru.
Sterling pula adalah matawang terkuat dalam sesi Khamis berikutan perkembangan Brexit yang positif.
Indeks US dollar yang mengukur kekuatan matawang greenback berbanding enam matawang yang lain hampir tidak berubah setakat pada pukul 9.33 pagi.
 Major pair seperti EUR/USD setakat ini membuat kenaikan 0.02%, di mana GBP/USD didagang meningkat 0.04%. USD/JPY pula naik sebanyak 0.12%, dengan USD/CAD didagang 0.11% lebih rendah. USD/CHF pula didagang tinggi 0.03%. Pair AUD/USD dan NZD/USD masing-masing mencatat kenaikan 0.04% dan 0.03%.
Jadi, apa yang menyebabkan kenaikan kepada Sterling? Menurut beberapa laporan, Perdana Menteri Ireland Varadkar menggesa PM Theresa May untuk menerbitkan perancangan tentang sempadan Ireland secepat yang mungkin.
Varadkar berkata, “Kami mahu kemajuan dalam perhimpunan pada Oktober, seterusnya membenarkan kita mencapai perjanjian pada November.”
Dalam masa yang sama, Presiden Majlis Eropah Donald Tusk menegaskan bahawa sentimen yang mengatakan EU bersedia melatakkan perjanjian seperti ‘perjanjian dengan Kanada’, adalah perlu untuk UK bersetuju dalam soal keselamatan dan dasar luar.


Pasaran Sunyi Tanpa Data Penting, Ucapan Pembuat Dasar Fed Jadi Tumpuan!

3 penggubal dasar Fed akan berucap pada sesi New York
USD susut, mata wang utama sedikit meningkat

US dolar memaparkan sedikit penyusutan pada sesi Eropah di tengah-tengah ketiadaan data ekonomi utama untuk merangsang pergerakan agresif pasaran.
Kenyataan terbaru daripada Pengerusi Federal Reserve (Fed) Jerome Powell sebelum ini telah menimbulkan ketidakpastian pasaran yang menyaksikan turun naik tidak menentu mata wang.
Ini susulan komen beliau mengenai inflasi yang telah mula menurun, tetapi pada masa sama turut memberi amaran untuk menaikkan kadar faedah lebih tinggi daripada jangkaan jika data menunjukkan inflasi kekal tinggi dan pekerjaan kukuh.
Ucapan selanjutnya daripada pembuat dasar lain akan menjadi tumpuan pelabur pada sesi New York, yang akan menampilkan Presiden Fed New York John Williams, Presiden Fed Atlanta Raphael Bostic dan Presiden Fed Minneapolis Neel Kashkari.
 Beberapa mata wang utama lain pula mempamerkan kenaikan susulan kemerosotan dolar greenback.
Dolar Aussie menyambung peningkatan berikutan keputusan polisi bank pusat Australia pada Selasa yang telah menaikkan kadar faedah sebanyak 25 mata asas di samping menawarkan kenyataan hawkish untuk kenaikan selanjutnya.
Mata wang euro dan pound juga sedikit meningkat tetapi masih berlegar di sekitar paras terendah mingguan berbanding US dolar.
Selain itu, mata wang yen kekal memanfaatkan sokongan daripada kenyataan Menteri Kewangan Jepun mengenai campur tangan yang dilakukannya ke dalam pasaran.
Sementara itu, dolar Kanada mencatat peningkatan walaupun selepas Gabenor Bank of Canada (BOC) Tiff Macklem mengatakan tiada lagi kenaikan kadar faedah jika inflasi terus menurun seperti diramalkan.


Mampukah Pendapat Lelaki Ini Menambah Kekuatan Matawang Greenback?

Presiden Fed San Francisco, John Williams berulang kali menegaskan pendapatnya pada Selasa berkenaan dengan kenaikan kadar oleh Fed.
Beliau menganggap bahawa kenaikan kadar ada ini masuk akal berikutan keadaan ekonomi yang kembali memulih. Dalam konteks ekonomi sebegini, beliau berpendapat bahawa kadar wajar dinaikkan secara berperingkat.
Williams bukan salah seorang pengundi dalam jawatankuasa FOMC pada tahun ini. Pun begitu, beliau masih mengulangi pendapatnya yang telah diutarakan sebulan lebih awal sebelum ini mengenai keperluan kenaikan kadar secara beransur-ansur.
 Data yang bercampur-campur pada bulan Ogos, mencetuskan spekulasi bahawa Fed akan menangguhkan hasrat untuk kenaikan kadar lagi.
Williams berkata pasaran buruh dan kadar inflasi dalam landasan yang betul walaupun dilihat merosot pada bulan Ogos.
Artikel Ini Khas Untuk Trader Yang Ketagih Renung Chart Forex!


USD Terus Bergelut, Data PCE AS Pula Jadi Tumpuan!

Mata wang gergasi US dolar kekal di bawah tekanan pada sesi Eropah walaupun berhasil mencatat sedikit kenaikan ekoran data ekonomi Amerika Syarikat yang lebih kukuh.
Sesi Eropah melihatkan indeks dolar terus melemah pada sekitar paras terendah 8 bulan berbanding sekumpulan mata wang utama pada harga 101.86.
Terdahulu, dilaporkan bahawa ekonomi AS berkembang 2.9% tahun ke tahun pada suku keempat daripada jangkaan 2.6%, tetapi lebih daripada pertumbuhan 3.2% yang dicatatkan sebelumnya.
Data lain dari AS juga mendedahkan tuntutan pengangguran minggu menurun dan pesanan barangan tahan lama meningkat pada bulan Disember.
 Bagaimanapun, angka-angka positif ini hanya memberi sedikit impak kepada USD dan gagal menggoyahkan jangkaan pasaran terhadap penetapan kadar faedah Federal Reserve (Fed) sebanyak 25 mata asas pada mesyuarat akan datang.
Menjelang hujung minggu, data perbelanjaan penggunaan peribadi (PCE) teras AS akan dipantau dengan teliti oleh pasaran pada sesi New York.
Meneliti pergerakan pasaran lebih luas, mata wang euro dan pound tidak mempamerkan perubahan ketara walaupun berlaku penurunan pada sesi Asia.
Dagangan mata wang komoditi, dolar Aussie, kiwi dan loonie pula kekal menguat di paras tertinggi bulan berbanding US dolar yang lemah.
Sementara itu, mata wang yen meraih sokongan daripada data inflasi Tokyo yang mencecah ketinggian baharu 42 tahun pada bulan Januari, menandakan tekanan meningkat ke atas Bank of Japan (BOJ).


Sentimen Terkini Pasaran Global Setakat Malam Ini

Komoditi emas sedikit lemah pada Selasa dengan harga masih gagal naik ke paras 1300.00 tetapi masih berlegar di tidak jauh dari harga tersebut dan kini didagang di sekitar 1284.75.
Logam kelabu (perak) pula jatuh dalam dagangan lemah pasaran komoditi hari ini, di mana pilihanraya presiden Perancis dan United Kingdom akan menjadi risiko politik yang sedikit memburukkan sentimen pelabur.
Pasaran saham Eropah berhadapan dengan kejatuhan dengan saham berasaskan komoditi mengalami kesukaran menjelang pilihanraya pada Ahad. Tinjauan terkini juga menunjukkan persaingan yang semakin sengit di antara Macron, Le Pen, Melenchon dan Fillon. Melenchon kini berjaya mendahului Francois Fillon yang berhadapan  dengan tuduhan membayar ratusan ribu kepada isterinya sendiri.
Pasaran saham UK pula susut 1.7% selepas Perdana Menteri Theresa May mengumumkan pilihanraya umum yang akan diadakan pada 8 Jun tahun ini. Pengumuman yang mengejutkan ini adalah bagi mengukuhkan kedudukan partinya sebelum rundingan bersama EU diadakan.
Kini matawang GBP menguat secara berterusan sejak pukul enam petang tadi dan kini Gbp/Usd telah merekod kenaikan sebanyak 200 pip.
 US dolar pula susut 0.3% yang dapat dilihat dalam indeks US dolar yang mengukur kekuatan matawang greenback berbanding enam matawang utama yang lain.
Harga minyak mentah dunia susut dalam sesi dagangan Selasa dengan kebimbangan terhadap kenaikan pengeluaran bekalan dari US.
Harga komoditi ini bergerak tinggi dalam sesi New York pada Isnin dengan kecairan pasaran yang sedikit di mana WTI naik sehingga menghampiri $53.20 setong. Walaubagaimanapun, harga gagal mengekalkan keuntungan tersebut dan kembali didagang di sekitar $53.00 dan terus jatuh ke paras $52.60 setong.
Saham carigali jatuh dalam sesi dagangan Asia berikutan kejatuhan harga bijih besi (iron ore). Dagangan hadapan komoditi ini telah mengalami kejatuhan sebanyak tujuh peratus hanya dalam masa dua hari walaupun data pertumbuhan ekonomi (GDP) China adalah memberangsangkan.
Kesannya kepada matawang dapat dilihat dalam pasangan matawang Aud/Usd di mana Australia adalah pengeksport terbesar biji besi ke China.
Tumpuan pasaran kini akan terarah kepada pilihanraya Perancis di mana saingan sengit bakal berlangsung pada 23 April ini. Pelabur sebelum ini khuatir jika Le Pen memenangi pilihanraya ini kerana pendirian beliau yang mahu meninggalkan Kesatuan Eropah dan tidak mahu menggunakan matawang Euro.


8 Berita Data Ekonomi Penting Tumpuan Pasaran Minggu Ini (22-26 Mei 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan & Perkhidmatan Eropah (Selasa 4.00 Petang): Bacaan data yang diterbitkan ini turut memberi gambaran terhadap tahap kesihatan semasa ekonomi. Bacaan bagi bulan Mei kekal suram di Eropah, namun jika terdapat peningkatan yang positif akan memberi kesan terhadap lonjakan nilai Euro dalam pasaran.
Data PMI Pembuatan & Perkhidmatan UK (Selasa 4.30 Petang): Perkhidmatan di paras yang baik, namun bacaan bagi data pembuatan masih belum mencapai paras stabil di UK. Tiada perubahan yang ketara dijangkakan pada perbezaan mata yang bakal dicatatkan bulan ini.
Data PMI Pembuatan & Perkhidmatan AS (Selasa 9.45 Malam): Kedua-dua bacaan bagi sektor di AS dilihat masih berada di tahap yang memuaskan, di atas paras 50.0 mata. Bacaan yang lebih rendah daripada paras tersebut akan memberi tekanan terhadap mata wang US dolar.
 Mesyuarat Polisi Bank Pusat New Zealand (Rabu 10.00 Pagi): Pasaran akan memerhatikan langkah selanjutnya dalam penetapan dasar oleh Reserve Bank of New Zealand (RBNZ) minggu ini. Jangkaan kenaikan kadar adalah sebanyak 25 mata asas ke paras 5.50%.
Data Inflasi UK (Rabu 2.00 Petang): Selepas bank pusat England (BOE) menaikkan kadar faedah 2 minggu lepas, gabenor Andrew Bailey yakin bahawa kadar faedah akan mulai turun dengan pantas. Jangkaan kadar inflasi terbaru di UK diramalkan catat 8.2% berbanding 10.1% sebelum ini.
Minit Mesyuarat FOMC (Khamis 2.00 Pagi): Butiran pada minit FOMC akan diperhatikan oleh pelabur untuk mendapatkan petunjuk yang lebih jelas dalam penetapan dasar selanjutnya. Pasaran dilihat masih belum yakin sepenuhnya bahawa Federal Reserve (Fed) benar-benar akan beralih ke arah pelonggaran polisi. Namun ada petunjuk awal oleh Pengerusi Jerome Powell di penutup minggu lalu.
Data Pertumbuhan Ekonomi AS (Khamis 8.30 Malam): Bacaan kedua bagi Keluaran Dalam Negara Kasar (KDNK) di Amerika untuk suku pertama 2023 akan diterbitkan dengan ramalan angka kekal di paras 1.1% seperti sebelumnya.
Data Perbelanjaan Peribadi Pengguna AS (Jumaat 8.30 Malam): Bacaan data indeks PCE AS dilihat akan mempengaruhi pergerakan US dolar pada penutup minggu ini. Ramalan angka adalah kekal untuk April seperti dicatatkan bulan sebelumnya.


AUD/USD Pasangan Matawang Tumpuan Pada Dagangan Hari Ini

Pergerakan harga bagi pasangan matawang tumpuan hari ini iaitu AUD/USD jelas menunjukkan penurunan berikutan kelemahan pada dagangan matawang Aussie.
Semalam harga dibuka tinggi dan membuat kenaikan dari paras terendah yang dicecah sejak awal Januari lalu didorong oleh kemenangan mengejut oleh parti konservatif kerajaan pada pilihanraya terbaru di Australia.
Namun tumpuan hari ini terarah kepada minit mesyuarat bagi mesyuarat terbaru di mana bank pusat telah mengekalkan kadar faedah meleset berbanding jangkaan penurunan oleh pasaran sebelum ini.
Susulan minit mesyuarat yang dikeluarkan, Gabenor Reserve Bank of Australia (RBA), Philip Lowe memberikan isyarat bahawa bank pusat bakal mempertimbangkan penurunan kadar faedah pada mesyuarat Jun nanti.
Komen dovish tersebut telah mendorong penurunan pada dagangan Aussie hari ini. Selain itu, tekanan terhadap isu perang dagang antara Amerika Syarikat dan China terus mempengaruhi dagangan dolar AUD.
Kini sedang hangat dibicarakan berkenaan syarikat teknologi gergasi dari China, Huawei yang telah disenarai hitamkan oleh pentadbiran Donald Trump dari berurusan dengan syarikat-syarikat Amerika Syarikat.
Dilihat pergerakan harga pada AUD/USD hari ini, harga yang membuat kenaikan pada awal sesi Asia ke paras resistance 0.6929 (MagicR1) pada indicator Moshed Magic Line hari ini telah menjunam sekitar hampir 60 pips lebih rendah melepasi paras support 0.6885 (MagicS1).
 Sedikit lagi penurunan harga akan kembali menguji zon support pada 0.6865 (MagicS2) yang merupakan paras terendah harga yang dicecah sebelum pasaran New York minggu lalu ditutup.
Jika harga berjaya membuat penurunan melepasi zon support tersebut, harga akan terus mencari paras terendah semasa yang baru berkemungkinan menuju ke paras sekitar 0.6840 (MagicS3).
Namun jika harga kembali membuat kenaikan semula, jangkaan kenaikan harga akan menguji paras tumpuan pada 0.69000 sebelum melonjak lebih tinggi dari paras Magic Pivot hari ini.
Kenaikan seterusnya dilihat akan kembali menguji zon SBR (support become resistance) di sekitar paras 0.69400 sedikit tinggi dari paras MagicR1 pada indicator Moshed Magic Line.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6885, 0.6865, 0.6840.
Paras resistance: 0.6929, 0.6954, 0.6974.


Harga Minyak Melonjak Ke Paras Tertinggi 6 Bulan Lalu

Harga minyak kembali melonjak naik berikutan tambahan bekalan pengeluaran. Pada hari ini harga minyak kembali melonjak melebihi paras sebelumnya.
Minyak West Texas Intermediate (WTI) didagangkan sekitar $53.23 setong, naik 1.12% setakat jam 10.35 malam.
Pasaran hadapan Brent di ICE naik 61 sen atau 1.03% kepada $59.91 pada jam 10.35 malam. Brent telah naik kepada paras tertinggi tahun ini serta telah melebih paras harga yang susut sejak pertengahan tahun 2015 yang lalu.
Harga minyak meningkat berikutan spekulasi bahawa Organisasi Negera Pengeksport Petroleum (OPEC) akan melanjutkan perjanjian penguran pengeluaran bagi menstabilkan pasaran.
 Organisasi Negara Pengeksport Petroleum (OPEC) bersama Rusia dan 9 pengeluar utama lain telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan.
Harga minyak meningkat menghampiri 1% pada hari Khamis selepas Putera Mahkota Arab Saudi, Mohammad bin Salman menyatakan kerjaan bersedia menyokong lanjutan had pengeluaran minyak bagi membantu menstabilkan permintaan dan penawaran komoditi hitam.
Pada hari Jumaat, Setiausaha OPEC Mohammad Barkindo membuat kenyataan bahawa OPEC mengalu-alukan dukungan Putera Mahkota Arab Saudi berkenaan lanjutan had pengeluaran minyak.
Selain itu, pasaran juga memberi tumpuan kepada peningkatan pengeluaran minyak syal U.S.


Setelah Menjunam Minggu Lalu, AUD/USD Nantikan Impak FOMC & Data Pekerjaan Australia

Kebanyakan mata wang utama dalam pasaran di awal minggu ini dilihat masih menyerap tekanan pengukuhan oleh raja mata wang US dolar susulan reaksi terhadap data inflasi Amerika Syarikat (AS) yang diterbitkan pada minggu lalu.
Dolar Australia antara yang mempamerkan penyusutan ketara berbanding US dolar seperti yang terpapar pada carta harga pasangan mata wang AUD/USD.
Selain mesyuarat FOMC yang akan menjadi tumpuan minggu ini yang akan memberi kesan terhadap US dolar, laporan data pekerjaan Australia akan diberi perhatian yang akan mempengaruhi pergerakan dolar Aussie.
Meneliti pergerakan harga pada carta AUD/USD minggu lalu, harga telah mempamerkan corak perubahan trend bearish yang jelas di penghujung minggu selepas bergerak mendatar pada mulanya di awal minggu.
Dengan zon rintangan pada 0.72300 menjadi penghalang untuk harga membuat kenaikan, harga kemudiannya telah susut melepasi zon sokongan harga pada 0.71800 pada Khamis lalu.
Penurunan harga menguji dahulu zon tumpuan pada 0.71000 sebelum sedikit kenaikan dilihat pada sesi Asia bersambung ke sesi Eropah pada Jumaat sebelum penurunan terus gagal dibendung lagi.
Harga menyambung penyusutan lebih rendah di bawah zon 0.71000 tersebut sehingga mencecah ke sekitar 0.70400 pada sesi terakhir minggu lalu.
 Bersambung pada pembukaan dagangan pasaran di awal minggu ini pula masih menyaksikan harga meneruskan penurunan dengan paras terendah terbaru yang dicecah pada sesi Asia adalah pada paras 0.7000.
Pergerakan harga kekal bearish bergerak di bawah paras halangan Moving Average 50 (MA50) pada rangka masa 1 jam yang menjadi antara petunjuk buat pelabur.
Penurunan dijangka akan berterusan jika US dolar kekal mengukuh dan mendorong harga mencatatkan paras terendah terbaru 4 minggu dengan sasaran pada sekitar 0.69000.
Namun jika harga kembali pamerkan lonjakan semula, rintangan yang dilihat akan menjadi sasaran awal bakal diuji harga adalah pada 0.71000 sebelum kenaikan melepasi zon tersebut akan memberi isyarat perubahan trend.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Jadi Tumpuan, Debaran Pelabur Menjelang Laporan Pekerjaan NFP

Matawang dolar Amerika Syarikat terus bergerak lemah dan berisiko menjelang data penting pada sesi New York yang menjadi tumpuan pelabur seluruh dunia iaitu laporan pekerjaan NFP Amerika Syarikat.
Dengan jangkaan pertambahan pekerjaan yang lemah pada Oktober bakal memberikan tekanan terhadap dolar USD. Dan akan menyusul selepas itu adalah data PMI perkilangan tinjauan ISM yang akan turut mempengaruhi dagangan USD tersebut.
Pergerakan lemah USD nyata jelas selepas Federal Reserve menurunkan kadar faedah untuk kali ketiga tahun ini pada mesyuarat FOMC terbaru.
Di samping itu juga, tekanan ditambah lagi oleh risiko perang dagang AS-China selepas laporan mengenai keraguan China untuk kedua-dua negara tersebut mencapai persetujuan perjanjian jangka masa panjang.
Faktor-faktor berikut memberi tekanan buat dagangan USD dalam pasaran semasa sepanjang minggu ini.
Melihat pergerakan harga pada carta pasangan matawang tumpuan EUR/USD, harga yang melonjak selepas keputusan penurunan kadar pada mesyuarat FOMC telah mecapai paras ketinggian pada resistance 1.11700 sebelum harga bergerak menurun pada dagangan semalam.
Penurunan harga menguji zon tumpuan harga pada 1.11300 dan juga menyentuh paras sokongan pada garisan Moving Average 50 (MA50) sebelum bergerak mendatar di atas paras tersebut.
 Bersambung pada sesi pasaran Asia pagi ini pula, harga dilihat bergerak perlahan dan cuba menuju zon resistance pada ketinggian harga dicapai semalam namun gagal menunjukkan arah pergerakan harga yang lebih jelas.
Pergerakan lebih jelas harga berkemungkinan dapat dilihat selepas laporan pekerjaan NFP dikeluarkan pada malam ini.
Jika harga membuat kenaikan lebih tinggi, paras ketinggian semalam serta resistance 1.11800 bakal ditembusi harga dan harga bakal mencatatkan paras ketinggian terbaru pada carta EUR/USD.
Namun jika laporan pekerjaan NFP adalah lebih baik dari jangkaan, USD bakal kembali mengukuh dan menekan harga ke paras lebih rendah semula.
Paras tumpuan pada 1.11300 dan 1.11100 dijangka akan ditembusi harga sebelum harga akan menguji zon support di paras lebih rendah pada 1.10700.
Dengan jangkaan momentum pergerakan besar harga, penurunan atau kenaikan harga bakal memberikan pulangan besar buat para pelabur. Namun, berwaspada dan kawal risiko untuk setiap posisi dagangan anda dalam pasaran.
Lihat gambar carta pasangan matawang EUR/USD di bawah untuk rujukan teknikal analisis anda.